Dječji vrtić Sveti Križ Začretje

Trg Julija Lembergera 7

Sveti Križ Začretje

049/521-034

info@dvskz.hr

[www.dvskz.hr](http://www.dvskz.hr)

KLASA: 601-02/25-02/002

URBROJ: 2197-53-02-25-1

**GODIŠNJE IZVJEŠĆE O** **OSTVARIVANJU PLANA I PROGRAMA RADA DJEČJEG VRTIĆA SVETI KRIŽ ZAČRETJE**

**za odgojno- obrazovnu godinu 2024./2025.**

****

Ravnateljica: Martina Jakuš, mag.praesc.educ.

Sveti Križ Začretje, 28.08.2025.

ŽUPANIJA: KRAPINSKO-ZAGORSKA

OPĆINA: SVETI KRIŽ ZAČRETJE

ADRESA: TRG JULIJA LEMBERGERA 7, 49223 SVETI KRIŽ ZAČRETJE

[www.dvskz.hr](http://www.dvskz.hr)

Telefon: 049/521-034

OIB: 62179593019

OSNIVAČ: Općina Sveti Križ Začretje

GODINA OSNIVANJA: 2020.

Ravnateljica: Martina Jakuš, mag.praesc.educ.

SADRŽAJ:

|  |  |
| --- | --- |
| 1. **UVOD** | 4 |
| 1. **USTROJSTVO RADA** | 5 |
| *2.1.ORGANIZACIJA RADA I RADNO VRIJEME* | 5 |
| *2.2.LJETNA ORGANIZACIJA RADA U DJEČJEM VRTIĆU* | 12 |
| *2.3.UPRAVLJANJE DJEČJIM VRTIĆEM* | 13 |
| 1. **MATERIJALNI UVJETI RADA** | 14 |
| * 1. *FIZIČKO I MATERIJALNO OKRUŽENJE I UNAPRJEĐIVANJE MATERIJALNIH UVJETA* | 14 |
| * 1. *SIGURNOST* | 15 |
| * 1. *MATERIJALNI UVJETI RADA U REDOVITOM DESETSATNOM PROGRAMU* | 16 |
| * 1. *MATERIJALNI UVJETI RADA U PREDŠKOLI* | 18 |
| * 1. *MATERIJALNI UVJETI RADA U KRAĆEM PROGRAMU UČENJA STRANOG JEZIKA* | 19 |
| * 1. *MATERIJALNI UVJETI RADA U PROVOĐENJU KRAĆEG PROGRAMA RASTIMO ZAJEDNO* | 19 |
| 1. **NJEGA I SKRB ZA TJELESNI RAZVOJ I ZDRAVLJE DJECE** | 20 |
| * 1. *RAD NA PODRUČJU PREHRAMBENIH NAVIKA I STANDARDA* | 20 |
| * 1. *ALERGIJE NA HRANU* | 21 |
| *4.3 ANTROPOMETRIJSKA MJERENJA* | 21 |
| *4.4.**STATISTIKA POBOLA I EVIDENCIJA TEŽIH OZLJEDA* | 22 |
| *4.5.* *RAD NA PODRUČJU PREVENTIVNE ZDRAVSTVENE ZAŠTITE I NA ZDRAVSTVENOM ODGOJU DJECE* | 24 |
| *4.6.HIGIJENSKO- EPIDEMIOLOŠKI NADZOR* | 25 |
| 1. **ODGOJNO- OBRAZOVNI RAD** | 27 |
| *5.1.CILJEVI ODGOJNO- OBRAZOVNOG RADA* | 27 |
| *5.2.**NAČINI PRAĆENJA, EVALUIRANJA I DOKUMENTIRANJA ODGOJNO- OBRAZOVNOG RADA* | 29 |
| *5.3.AKTIVNOSTI ZA DJECU RANE I PREDŠKOLSKE DOBI* | 30 |
| *5.4.RAZDOBLJE PRILAGODBE* | 32 |
| *5.5.RAD S DJECOM S TEŠKOĆAMA U RAZVOJU* | 33 |
| *5.6.PLAN OBOGAĆIVANJA ODGOJNO- OBRAZOVNOG PROCESA* | 34 |
| *5.7.VOĐENJE PEDAGOŠKE DOPKUMENTACIJE* | 35 |
| *5.8.ODGOJNO- OBRAZOVNI RAD U PREDŠKOLI* | 37 |
| *5.9.KRAĆI PROGRAMI* | 39 |
| 1. **OBRAZOVANJE I USAVRŠAVANJE ODGOJNO- OBRAZOVNIH DJELATNIKA** | 41 |
| 1. **SURADNJA S RODITELJIMA** | 44 |
| 1. **SURADNJA S DRUŠTVENIM ČIMBENICIMA** | 48 |
| 1. **IZVJEŠĆE O RADU RAVNATELJICE I STRUČNIH SURADNICA** | 50 |
| *9.1.* *IZVJEŠĆE O RADU RAVNATELJICE* | 50 |
| *9.2.* *IZVJEŠĆE O RADU STRUČNE SURADNICE LOGOPEDINJE* | 52 |
| *9.3.* *IZVJEŠĆE O RADU STRUČNE SURADNICE ZDRAVSTVENE VODITELJICE* | 56 |
| 1. **VREDNOVANJE PROGRAMA** | 60 |
| 1. **FINANCIRANJE PROGRAMA** | 62 |

1. **UVOD**

Dječji vrtić Sveti Križ Začretje (u daljnjem tekstu Dječji vrtić) javna je ustanova koja obavlja djelatnost ranog i predškolskog odgoja i obrazovanja djece rane i predškolske dobi kao javnu službu. Ustanova ostvaruje redoviti program i dodatne programe kojima u skladu s humanističko- razvojnom koncepcijom potiče cjelovit razvoj djeteta koji se temelje na shvaćanju djeteta kao cjelovitog, kreativnog bića i podržavanju integrirane prirode njegova učenja. Osnivač Dječjeg vrtića je Općina Sveti Križ Začretje. Sjedište Dječjeg vrtića je na Trgu Julija Lembergera 7, Sveti Križ Začretje. U protekloj pedagoškoj godini Dječji vrtić je provodio programe temeljene na stručnim i zakonskim smjernicama koje definiraju djelatnost institucionalnog ranog i predškolskog odgoja i obrazovanja.

U svrhu ostvarenja plana i programa rada Dječjeg vrtića te odgojno- obrazovnog rada, kroz odgojno- obrazovnu godinu 2024./25. poticalo se zadovoljavanje potreba i prava svakog djeteta uz poštivanje kronološke dobi. Dječji vrtić organizirao je i provodio programe njege, odgoja, obrazovanja, zdravstvene zaštite i pravilne prehrane djece, prilagođene razvojnim osobinama i potrebama djece te socijalnim, kulturnim, vjerskim i drugim potrebama obitelji kroz svoje redovite i kraće programe. Tijekom ove godine zgrada je nadograđena s još dvije sobe dnevnog boravka djece te je u listopadu 2024. povećan kapacitet ustanove što je opisano u dijelovima koji se odnose na organizaciju rada i materijalne uvjete u ustanovi.

Godišnji plan i program rada Dječjeg vrtića temeljio se na stručnim i zakonskim smjernicama koje definiraju djelatnost institucionalnog ranog i predškolskog odgoja, stručnim raspravama i spoznajama o dosadašnjim postignućima te zajedničkoj viziji daljnjeg razvoja i stvaranja poticajnog okruženja.

Glavni zadaci ustanove u pedagoškoj godini 2024./2025. odnosili su se na:

* proces izgradnje kulture zajedničkog življenja i cjeloživotnog učenja svih protagonista, i djece i odraslih (obitelji i zaposlenika vrtića)
* razvijanje programa socijalne osjetljivosti za djecu, i to individualnim pristupom
* stvaranje inkluzivnog, poticajnog i raznolikog okruženja za učenje
* osiguravanje uvjeta primjerenih poticanju razvoja slobodnog, snalažljivog, odgovornog i samopouzdanog djeteta
* razvijanje osjetljivosti djece i zaposlenika za kulturni identitet
* razvoj stručnih kompetencija odgojitelja i stručnih suradnika
* razvoj kulturnog identiteta

**2.USTROJSTVO RADA**

Dječji vrtić u ovoj je odgojno- obrazovnoj godini organizirao i provodio:

* redoviti cjelodnevni desetsatni program- program njege, odgoja, obrazovanja, zdravstvene zaštite i pravilne prehrane djece od navršenih godinu dana do polaska u osnovnu školu
* program predškole koji je obavezan za djecu u godini pred polazak u osnovnu školu, a koja nisu obuhvaćena redovitim programom
* program ranog učenja engleskog jezika kao kraći program u organizaciji Udruge *Naučimo puno*
* program radionica s roditeljima *Rastimo zajedno*

*Tablica 1: Vrste programa u Dječjem vrtiću u godini 2024./2025.:*

|  |  |
| --- | --- |
| Vrsta programa | Broj skupina |
| * redoviti cjelodnevni desetsatni program | 7 |
| * program predškole | 2 |
| * kraći program ranog učenja engleskog jezika | 2 |
| * program radionica s roditeljima *Rastimo zajedno* | 1 |

## ***2.1.ORGANIZACIJA RADA I RADNO VRIJEME***

### **Redoviti cjelodnevni desetsatni program**

U Dječjem vrtiću se realizira desetsatni primarni program u radnom vremenu od 5,45 do 17,00 sati, što zadovoljava potrebe roditelja.

Na kraju prošle pedagoške godine u Dječjem vrtiću ostalo je 65-ero. Na redovitom upisu za pedagošku godinu 2024./2025. primljeno je još 65-ero djece, 38-ero koja su 2.9.2024. krenula u pet postojećih skupina te još 27, koja kreću u dvije novoizgrađene skupine. Tako se u pedagoškoj godini 2024./2025. Dječji vrtić proširio s dodatne dvije skupine, a početak odgojno- obrazovnog rada u njima je bio 14.listopada 2024. godine (skupine Pandice i Sovice).

Dječji vrtić je u redovitom programu u pedagoškoj godini 2024./2025. imao sedam odgojno- obrazovnih skupina sa 130-ero djece.

1. Mješovita jaslička odgojno- obrazovna skupina *PANDICE*, 12-ero djece
2. Starija jaslička odgojno- obrazovna skupina *SOVICE*, 15-ero djece
3. Mlađa vrtićka odgojno- obrazovna skupina *SLONIĆI,* 18-ero djece
4. Srednja vrtićka odgojno- obrazovna skupina *RIBICE,* 19-ero djece
5. Srednja mješovita vrtićka odgojno- obrazovna skupina *TIGRIĆI,* 21 dijete
6. Starija mješovita vrtićka odgojno- obrazovna skupina *PČELICE,* 21 dijete
7. Starija vrtićka odgojno- obrazovna skupina *BUBAMARE*, 24-ero djece

*Tablica 2: Broj zahtjeva za upis za pedagošku godinu 2024./2025:*

|  |  |  |  |  |
| --- | --- | --- | --- | --- |
| Broj pristiglih zahtjeva za upis djece u ped. godinu 2024./2025. | Broj upisane djece na početku 2024./2025. godine | Prihvaćeni zahtjevi za upis djece - upis po završetku radova dogradnje | Broj odbijenih zahtjeva- prebivalište u Općini Sveti Križ Začretje | Broj odbijenih zahtjeva- prebivalište izvan Općine Sveti Križ Začretje |
| 135 | 38 | 27 | 52, od čega 18 mlađi od godinu dana do 1.9.2024. | 18 |

*Tablica 3: Broj skupina i djece po skupinama u redovitom programu:*

|  |  |  |  |
| --- | --- | --- | --- |
| Odgojno- obrazovna skupina | Naziv | Broj djece | Broj odgojitelja |
| Mješovita jaslička odgojno- obrazovna skupina | Pandice | 12 | 2 |
| Starija jaslička odgojno- obrazovna skupina | Sovice | 15 | 2 |
| Mlađa vrtićka odgojno- obrazovna skupina | Slonići | 18 | 2 |
| Srednja vrtićka odgojno- obrazovna skupina | Ribice | 19 | 2 |
| Srednja mješovita vrtićka odgojno- obrazovna skupina | Tigrići | 21 | 3 |
| Starija mješovita vrtićka odgojno- obrazovna skupina | Pčelice | 21 | 2 |
| Starija vrtićka odgojno- obrazovna skupina | Bubamare | 24 | 3 |
| *UKUPNO* | 7 | 130 | 16 |

U Dječji vrtić je upisano troje djece s teškoćama koja su integrirana u redoviti program i raspoređena u dvije skupine (Tigrići i Bubamare) te je za dvoje njih dodatno zaposlen još jedan stručni djelatnik (ukupno još dva treća odgojitelja). Tijekom godine imali smo i dva ispisa: jedno dijete u odgojno- obrazovnoj skupini Tigrići te je na njegovo mjesto upisano dijete koje po uzrastu spada u tu dobnu skupinu, a krajem pedagoške godine ispisano je jedno dijete iz skupine Bubamare, no na listi čekanja nema djece te dobi.

Također, s proširenjem ustanove, zaposleni su i novi djelatnici: četiri odgojiteljice i spremačica, a također je i radno vrijeme zdravstvene voditeljice prošireno na pola radnog vremena, u skladu s Državnim pedagoškim standardom.

*Tablica 4: Broj i struktura djelatnika*

|  |  |  |
| --- | --- | --- |
| Opis | Stručna sprema | Broj zaposlenih |
| Ravnateljica | VSS | 1 |
| Odgojiteljica | VŠS/VSS | 13/4 |
| Treći odgojitelj | VŠS/VSS | 1/1 |
| Kuhar/ica | SSS | 2 |
| Spremačica | SSS | 3 |
| Domar | SSS | 1 |
| Stručna suradnica-logopedinja | VSS | 1 |
| Voditeljica računovodstva | VSS | 1 |
| Zdravstvena voditeljica | VSS | 0,5 |

Tri odgojiteljice su na dužem bolovanju (bolovanje i/ili porodiljni dopust).

Budući da su upražnjena i radna mjesta zdravstvene voditeljice i logopedinje, zaposlene su nove osobe na spomenuta radna mjesta.

*Tablica 5: Radno vrijeme i godišnji kalendar Vrtića*

|  |  |
| --- | --- |
| Početak pedagoške godine | 01.rujna 2024. |
| Završetak pedagoške godine | 31.kolovoza 2025. |
| Radno vrijeme | 05,45-17,00 |
| Broj subota | 52 |
| Broj nedjelja | 53 |
| Broj praznika i blagdana | 12 |
| Ukupan broj radnih dana | 248 |

Organizacija rada i radno vrijeme tijekom godine bili su fleksibilni. Program se provodio pet dana tjedno. Ranojutarnji rad/ jutarnje dežurstvo organiziran je prema iskazanoj potrebi roditelja i broju djece koja u ustanovu dođu do 7,00 sati. Popodnevni rad organiziran je prema iskazanoj potrebi roditelja od 15.30 do 17.00. Dežurstvo se odvijalo u sobi dnevnog boravka odgojno- obrazovne skupine Ribice.

***Struktura sati rada za pedagošku godinu 2024. / 2025.:***

Uloga radnika koji sudjeluju u provođenju Godišnjeg plana i programa utvrđena je Državnim pedagoškim standardom predškolskog odgoja i obrazovanja i Pravilnikom o unutarnjem ustrojstvu.

*Tablica 6: Ukupno zaduženje sati odgojitelja u periodu 1.rujna 2024. do 31.8.2025.*

|  |  |  |  |  |  |
| --- | --- | --- | --- | --- | --- |
| MJESEC | BR.RADNIH DANA | BR.RADNIH SATI | EFEKTIVNI SATI | OSTALI POSLOVI | PAUZA |
| RUJAN | 21 | 168 | 115.5 | 42 | 10,5 |
| LISTOPAD | 23 | 184 | 126,5 | 46 | 11,5 |
| STUDENI | 19 | 152 | 104,5 | 38 | 9,5 |
| PROSINAC | 20 | 160 | 110 | 40 | 10 |
| SIJEČANJ | 21 | 168 | 115,5 | 42 | 10,5 |
| VELJAČA | 20 | 160 | 110 | 40 | 10 |
| OŽUJAK | 21 | 168 | 115.5 | 42 | 10,5 |
| TRAVANJ | 21 | 168 | 115.5 | 42 | 10,5 |
| SVIBANJ | 20 | 160 | 110 | 40 | 10 |
| LIPANJ | 20 | 160 | 110 | 40 | 10 |
| SRPANJ | 23 | 184 | 126,5 | 46 | 11,5 |
| KOLOVOZ | 19 | 152 | 104,5 | 38 | 9,5 |
| UKUPNO | **248** | **1984** | **1364** | **496** | **124** |

*Tablica 7: Struktura tjednog zaduženja sati rada odgojitelja*

|  |  |  |  |
| --- | --- | --- | --- |
| Neposredni rad | Broj sati | Ostala zaduženja | Broj sati |
| Neposredni rad s djecom | 27,5 | Planiranje, programiranje,dokumentiranje i izrada poticaja za neposredni rad | 6 |
| Stručno usavršavanje | 2 |
| Suradnja sa sustručnjacima i roditeljima | 1 |
| Ostali poslovi | 1 |
| Dnevna stanka | 2,5 |
|  | | | |
| UKUPNO | 27,5 | UKUPNO | 12,5 |
| Ukupno: 40 sati | | | |

*Tablica 8: Radno vrijeme zaposlenika*

|  |  |  |
| --- | --- | --- |
| Radno mjesto | Radno vrijeme | Napomene |
| Odgojitelji u redovitom programu | Neposredni rad:  5,45-12,00; 7,00-12,00/12,30  10.30-15,30/16,00; 11,00-17,00 | Dnevna izmjena |
| Odgojiteljica u predškoli | Neposredni rad:  13,00-16,00  15,30-18,30/ 18,00 | Tjedna izmjena petkom |
| Zdravstvena voditeljica | Tjedan 1: ponedjeljak, srijeda i petak 8,00-15,00  Tjedan 2: utorak i četvrtak 8,00-15,00 | Tjedna izmjena |
| Stručna suradnica logopedinja | 7,00-15,00 |  |
| Ravnateljica | 7,00-15,00; 8,00-15,00; 10,00-18,00 | Prema potrebi u popodnevnoj smjeni |
| Voditeljica računovodstva | 7,00-15,00 |  |
| Kuhar/ica | 6,00-14,00 ; 7,00-15,00 | Tjedna izmjena |
| Spremačica | 6,00-14,00 ; 10,00-18,00; 11,00-19,00 | Tjedna izmjena |
| Domar | 6,00-14,00; 7,00-15,00 | Izmjena prema potrebi |

Odgojitelji svakodnevno nakon odgojno- obrazovnog rada u skupini izrađuju plan i dokumentiraju odgojno- obrazovni proces. Timsko planiranje provodilo se kroz tjedne sastanke četvrtkom u 12:15 sati svaki put za jutarnju smjenu s ciljem refleksivnog osvrta na rad i plana za idući radni tjedan.

Ovisno o potrebama organizacije posla zbog izostanka odgojitelja za vrijeme provedeno na bolovanju ili korištenje godišnjih odmora, zbog neometanog odvijanja djelatnosti ranog i predškolskog odgoja i obrazovanja, radno vrijeme zaposlenika tijekom godine se povremeno mijenjalo po unaprijed dogovorenom rasporedu. Za vrijeme posebnih događanja ili aktivnosti za obogaćivanje odgojno- obrazovnog procesa, radno vrijeme odgojitelja koji su u tim aktivnostima sudjelovali, također je bilo prilagođeno (izleti, Olimpijski festival, gostovanje predstave u ustanovi i sl.).

Godišnji, mjesečni i tjedni fond sati se mijenjao svakom radniku ovisno o broju dana godišnjeg odmora. Radnicima koji rade u neposrednom radu s djecom (odgojiteljima) zbog nemogućnosti prekida rada radi korištenja stanke, to se vrijeme preraspodjeljuje u okviru ukupnog godišnjeg zaduženja. Radno vrijeme svih zaposlenih organizirano je prema iskazanim potrebama roditelja. Realizaciju satnice odgojitelja i stručnih suradnika pratila je ravnateljica, a realizaciju satnice tehničkog osoblja zdravstvena voditeljica i voditeljica računovodstva.

Posebnu organizaciju i prilagođavanje smjena i radnog vremena otežavale su zamjene za odsutne djelatnike do čega je dolazilo zbog bolovanja ili nemogućnosti pronalaženja zamjena za djelatnike koji su na bolovanju. Tada se povremeno uvodila tzv. međusmjena koja je pokrivala period u danu kada je prisutan veći broj djece. Također, neposredni rad u skupini pokrivale su uz odgojiteljice, i ravnateljica te stručne suradnice.

**Program predškole**

Program predškole u Republici Hrvatskoj obavezan je za svu djecu u godini pred polazak u osnovnu školu, a koja nisu obuhvaćena redovitim programom. Za djecu koja su upisana u vrtić, program predškole integriran je u redoviti program odgoja i obrazovanja u Dječjem vrtiću.

Program predškole provodio se tijekom pedagoške godine od 01. listopada do 04.lipnja te je trajao 250 sati u skladu s *Državnim pedagoškim standardom predškolskog odgoja i naobrazbe* (NN 63/08 i 90/10).

Program predškole odvijao se u dvije odgojno-obrazovne skupine, na dvije lokacije:

1. Jedna odgojno- obrazovna skupina u Dječjem vrtiću Sveti Križ Začretje, Trg Julija Lembergera 7, Sveti Križ Začretje - u sobi dnevnog boravka srednje mješovite vrtićke odgojno- obrazovne skupine Tigrići. Program se provodio utorkom i četvrtkom u vremenu od 15,30 do 18,30 sati te svakog drugog petka od 15,30 do 18,00 sati. U ovu skupinu bila su upisana djeca koja, prema mjestu stanovanja po završetku programa predškole upisuju Osnovnu školu Sveti Križ Začretje
2. Jedna odgojno-obrazovna skupina je u Područnoj školi Osnovne škole Sveti Križ Začretje - Područna škola Mirkovec, Brezova 1g, Sveti Križ Začretje, i to ponedjeljkom i srijedom te svaki drugi petak u vremenu 12,00-15,00. U ovu skupinu bila su upisana djeca koja prema mjestu stanovanja po završetku programa predškole upisuju Područnu školu Mirkovec
3. U Područnoj školi Sekirišće u ovoj pedagoškoj godini nije se odvijao program predškole

*Tablica 9: Raspored rada predškole, vrijeme održavanja i lokacije*

|  |  |  |  |  |  |
| --- | --- | --- | --- | --- | --- |
| Skupina | Broj djece | Vrijeme održavanja programa predškole | Mjesto odvijanja programa predškole | Početak rada | Završetak rada |
| Sveti Križ Začretje | 13 | -utorkom i četvrtkom:  15,30-18,30  -svaki drugi petak:  15,00-18,00 | DV Sveti Križ Začretje | 3.10.2024. | 4.6.2025. |
| Mirkovec | 8 | -ponedjeljkom i srijedom:  12,00-15,00-svaki drugi petak:  12,00-15,00 | Područna škola Mirkovec | 2.10.2024. | 3.6.2025. |

U programu predškole rad na početku pedagoške godine pokriva ravnateljica Martina Jakuš te odgojiteljica Lorena Petrečija iz Dječjeg vrtića, a kasnije je na to radno mjesto po natječaju zaposlena odgojiteljica Valerija Kljak. Budući da satnica u radu u predškoli nije ispunjavala uvjete do punog radnog vremena, preostali dio satnice u neposrednom radu, odgojiteljica iz predškole odrađivala je u redovitom programu po potrebi (zamjena za bolovanje, radionice, izlasci iz ustanove na izlete i šetnje gdje je potreban veći broj odgojitelja).

**Kraći program ranog učenja engleskog jezika**

Kraći program ranog učenja engleskog jezika provodio se u suradnji s Udrugom *Naučimo puno* od listopada 2024. do lipnja 2025. Odabirom tema, aktivnosti i jezičnog sadržaja u potpunosti je prilagođen interesima, znanju, iskustvima i dobi djece predškolskog uzrasta.

U tijeku pedagoške godine odrađeno je 65 nastavnih sati u dvije skupine, početni i napredni stupanj.

Voditeljica je bila odgojiteljica Jasna Zubić, s B2 razinom znanja engleskog jezika.

**Program radionica s roditeljima *Rastimo zajedno***

9. svibnja 2024. Dječji vrtić Sveti Križ Začretje dobio je Suglasnost nadležnog ministarstva na program odgojno- obrazovnog rada s roditeljima djece u dobi do navršene četvrte godine života pod nazivom *Rastimo zajedno,* nakon što je priložena dokumentacija i provedeni ciklusi radionica, čime su ispunjeni uvjeti za njegovo kvalitetno provođenje.

Program radionica s roditeljima *Rastimo zajedno* nastao je kao dio Programa za rani razvoj djece i poticajno roditeljstvo “Prve 3 su najvažnije!”, koji je Ured UNICEF-a u Hrvatskoj započeo još 2006. godine, a unutar Projekta za podršku roditeljstvu u zajednici. Ovaj program za roditelje najmlađe djece razvijen je i uz potporu Agencije za odgoj i obrazovanje Republike Hrvatske.

U ovoj odgojno- obrazovnoj godini ciklus radionica s roditeljima odrađen je u razdoblju od 6.3.2025. do 14.5.2025. Program su provodile odgojiteljice Lorena Petrečija i Sara Krznar te ravnateljica Martina Jakuš.

***2.2.LJETNA ORGANIZACIJA RADA U DJEČJEM VRTIĆU***

Rad tijekom ljetnih mjeseci, srpnja i kolovoza karakteriziran je specifičnostima i različitim vremenskim uvjetima. Zbog toga se odgojno- obrazovni rad i organizacija radnog vremena kao i smjene djelatnika Dječjeg vrtića u ljetnom razdoblju razlikuju od ostalih mjeseci u godini. Uvjeti koji su određivali specifičnu organizaciju rada su:

* smanjeni i varijabilni dolazak djece zbog korištenja godišnjih odmora roditelja djece polaznika vrtića
* korištenje godišnjih odmora zaposlenika
* detaljno čišćenje svih prostora vrtića
* klimatski uvjeti – visoke temperature

Pri organizaciji rada ustanove u ljetnim mjesecima, uvažavale su se razvojne potrebe, broj prisutne djece i broj odgojitelja. Stoga, kad je potrebno i organizacijski bilo izvedivo, spajala su se djeca iz više skupina. U slučaju malog broja prisutne djece, što se dogodilo krajem srpnja i početkom kolovoza, odgojno- obrazovni rad se planirao i u mješovitim skupinama. Pri tome se kontinuirao pratio optimalan broj djece u skupini i broj odgojno- obrazovnih djelatnika. Također, roditelji bili su pisanim putem o tome obaviješteni.

Ljetna organizacija rada omogućila je i postavljanje veće količine didaktike na zidove hodnika, koja je stigla krajem srpnja 2025. godine. Dio je to projekta „Šetam hodnikom, vladam senzorikom“ na kojeg se prijavila Općina Sveti Križ Začretje, kao osnivač za potrebe Dječjeg vrtića.

***2.3.UPRAVLJANJE DJEČJIM VRTIĆEM***

Upravljačko tijelo Dječjeg vrtić je Upravno vijeće koje posluje u skladu sa Zakonom o predškolskom odgoju i aktima ustanove na redovitim sjednicama. Članovi Upravnog vijeća su: Silvija Profeta Fabijančić, predsjednica, Maja Jerneić-. Piljek, zamjenica predsjednice, Jasminka Lasić, član, Tatjana Tušek, član, Robert Veček, član. Njihov je mandat trajao do ožujka 2025. Nakon toga izabrani su novi članovi: Silvija Profeta Fabijančić, predsjednica, Maja Jerneić-. Piljek, zamjenica predsjednice, Jasminka Lasić, član, Sara Krznar, član, Nikola Grozaj, član.

U odgojno- obrazovnoj godini 2024./2025. Upravno vijeće održalo je 15 sjednica. Svi pozivi i odluke kontinuirano se objavljuju na web stranici i Oglasnoj ploči Dječjeg vrtića.

**3.MATERIJALNI UVJETI RADA**

U 2024./2025. cilj za postizanje optimalnih materijalnih uvjeta rada odnosio se na stvaranje uvjeta koji djetetu i roditeljima pruža sigurnost za vrijeme boravka u Dječjem vrtiću.Godišnjim planom i programom planirana je razvojna primjerenost, raznovrsnost i stalna dostupnost primjerenih poticaja. Fokus je bio na stvaranju poticajnog i sigurnog okruženja za sve koji borave u ustanovi. Prostorno okruženje i organizacija bitno određuju kvalitetu socijalnih interakcija unutar vrtića, neovisnost i autonomiju djeteta te nam je bilo važno stalno materijalno obogaćivanje prostora čime se podizala kvalitetu rada kroz funkcionalnost, fleksibilnost i otvorenost prostora za interakcije.

Kontinuirano se pratila primjerenost materijalno- tehničkih uvjeta za sigurnost djece u vanjskom i unutarnjem prostoru, planirao se proces nabave prema zadaćama odgojno- obrazovnog rada (projekti, posebni programi, potrebe djece s posebnim potrebama) u što su uključeni svi djelatnici. Osnovni materijali (razvojno primjerena didaktička sredstva i pomagala: standardna oblikovana sredstva i igračke za simboličke igre, ranu pismenost, istraživanje i izražavanje, nestrukturirani, prirodni i namjenski izrađeni materijali) dopunjavala su se specifičnima i pedagoški neoblikovanima.

* 1. ***FIZIČKO I MATERIJALNO OKRUŽENJE I UNAPRJEĐIVANJE MATERIJALNIH UVJETA***

Fizičko i materijalno okruženje je osnovni izvor spoznaje za djecu. Program u tom smislu osigurava raznovrsnost, raznolikost, primjerenost i stalnu dostupnost materijalnih poticaja. Aktivnosti koje su se u tu svrhu planirale na timskim planiranjima i radnim dogovorima, a kasnije i realizirale u tijeku odgojno- obrazovnog procesa, podrazumijevale su:

* planiranje razvojno primjerenih poticaja i aktivnosti te stalnu i raznovrsnu dostupnost materijala koje je osigurao Dječji vrtić te odgojitelji u suradnji s roditeljima i lokalnom zajednicom
* planirani proces nabave prema zadaćama odgojno- obrazovnog rada (projekti, posebni programi, potrebe djece s posebnim potrebama) u što su uključeni svi djelatnici
* osnovne materijale (razvojno primjerena didaktička sredstva i pomagala: standardna oblikovana sredstva i igračke za simboličke igre, ranu pismenost, istraživanje i izražavanje, nestrukturirani, prirodni i namjenski izrađeni materijali) koji se dopunjuju specifičnima i pedagoški neoblikovanima
* kontinuirano kroz godinu praćenje sigurnosti djece zbog dogradnje Dječjeg vrtića, u čemu svakodnevnim radnim dogovorima sudjeluju ravnateljica, odgojitelji i domar, a prije početka dogradnje, izvođač radova je, u dogovoru s Osnivačem fizički odvojio i zaštitio prostor za boravak djece na otvorenom.

Planirane zadaće, sadržaji i aktivnosti za unapređenje materijalnog konteksta kontinuirano su se realizirali tijekom cijele odgojno- obrazovne godine.

***3.2. SIGURNOST***

**Preventivni programi**

Potreba za sigurnošću temeljna je djetetova potreba koja, a odnosi se na fizičku i emocionalnu sigurnost, stabilnost te predvidljivost događanja u budućnosti. Kada su zadovoljene potrebe za sigurnošću i fiziološke potrebe, tek tada su stvoreni uvjeti za zadovoljavanje svih ostalih potreba (pripadanje, poštovanje i samopoštovanje, zabava, sloboda) u cilju postizanja ravnoteže i zadovoljstva djeteta kao preduvjeta za njegov cjelovit razvoj.

Za vrijeme boravka djeteta u Dječjem vrtiću podrazumijeva se da će dijete tamo biti sigurno i zaštićeno. Odgovornost za djetetovu sigurnost dijele svi djelatnici ustanove.

Od 11. svibnja 2007. godine svi dječji vrtići i druge pravne osobe koje provode programe predškolskog odgoja bili su dužni u svoje godišnje planove i programe unijeti mjere sigurnosno-zaštitnih i preventivnih aktivnosti te izraditi protokole postupanja u svim mogućim kriznim situacijama radi sigurnosti djece u skladu s nacionalnim programima.

*Sigurnosno- zaštitni i preventivni program Dječjeg vrtića Sveti Križ Začretje* odnosi se na  
fizičku i psihosocijalnu sigurnost i zdravlje djeteta, kao i na aktivnosti usmjerene  
na samozaštitu djece i odgojne postupke koji osnažuju pozitivne unutarnje potencijale  
djeteta. Svi djelatnici upoznati su istim pri zasnivanju radnog odnosa, a u godini 2024./2025. za Skup radnika Dječjeg vrtića Sveti križ Začretje (16. siječnja 2025.), izrađena je nova prezentacija te je ravnateljica djelatnicima još jednom prezentirala sve protokole. Na znanje je dan i dopis Ministarstva znanosti, obrazovanja i mladih, *Naputak o sigurnosno- zaštitnim programima u dječjim vrtićima* kojeg je spomenuto ministarstvo poslalo osnivačima dječjih vrtića.

## **Higijensko- sanitarni uvjeti**

Oprema koja se koristi u navedenim programima odgovara standardima kvalitete, prilagođena je potrebama djece i primjereno se održava prema sanitarno- higijenskim uputama za odgojno- obrazovne ustanove. Nestrukturirani i prirodni materijal koji se, također koristi u odgojno- obrazovnom procesu, mijenja se često ili se primjereno održava. Brine o sigurnosti djece (oprema je netoksična, nije zapaljiva, neopasna), estetski je izvedena i privlačna te prilagođena dječjoj manipulaciji zbog čega lako održava i sanitarno- higijenski obrađuje na dnevnoj i tjednoj bazi.

***3.3. MATERIJALNI UVJETI RADA U REDOVITOM DESETSATNOM PROGRAMU***

Redoviti desetsatni program odvija se zgradi Dječjeg vrtića Sveti Križ Začretje. Ukupna kvadratura zgrade iznosi 1118 m2, s vanjskim dijelom/ograđenim dvorištem površine 3291m2. U zgradi Dječjeg vrtića nalazi se pet soba za boravak djece s pripadajućim sanitarnim čvorom i garderobama te djelomično natkrivenim terasama. U listopadu je otvoren dograđeni dio ustanove za još dvije odgojno- obrazovne skupine s pripadajućim prostorima, ukupne bruto građevinske površine 326,00 m2. Nakon dogradnje površina vrtića iznosi 1444 m2 te ima sedam soba za boravak djece s pripadajućim prostorom( garderobe i sanitarije).

Osim prostora za djecu, u zgradi se nalaze:

* soba za odgojitelje/ zbornica
* soba za izolaciju
* kuhinjski blok
* kotlovnica
* praonica i peglaonica rublja
* spremište unutarnjih rekvizita- radionica za domara
* uredi za djelatnike (stručni suradnik, voditelj računovodstva, zdravstveni voditelj i ravnatelj)
* sanitarni čvor
* sanitarni čvor za osobe s invaliditetom

Na ograđeno dvorište omogućen je izlaz iz svake sobe dnevnog boravka te djeca imaju i pristup sanitarnom čvoru u šest kupaona. Na dvorištu i terasama odgojitelji osmišljavaju poticaje i aktivnosti rekvizitima za boravak na otvorenom. Terase su djelomično natkrivene pa ih je moguće koristiti neovisno o vremenskim uvjetima. Također, na dvorištu je igralište s primjerenim spravama i sigurnom antistresnom podlogom primjereno za djecu rane i predškolske dobi. Ono sadrži: ljuljačke i košaru za ljuljanje, stijenu za penjanje, dva tobogana s dodatnom penjalicom i igraonicom, staze za balansiranje, njihaljke i vrtuljak. Uz igralište je zasađeno nekoliko stabala.

Također, smanjen je broj gredica s biljkama kojeg obrađuju djeca iz starijih skupina, a povećana je površina pješčanika na dvorištu. Mobilna ograda, postavljena između vrtićkog i jasličkog dijela dvorišta zbog veće sigurnosti djece u vrijeme kad više odgojno- obrazovnih skupina istovremeno boravi na otvorenom zahtijevala je dodatni popravak i nadopunu (zamjena manjih dijelova).

Osnivač, Općina Sveti Križ Začretje osigurala je dio sredstava za projekt „Šetam hodnikom, vladam senzorikom“ za nabavku didaktike kojom se potiče razvoj senzorne integracije i istraživanja svijeta oko sebe. Tijekom kolovoza svi hodnici, garderobe i prostor proširene komunikacije obogaćeni su taktilnim zidovima i pločama, senzornim podlogama, senzoričkim zidnim pločama, vizualno- zvučnim panelima i ogledalima. U ljetnim mjesecima dio dvorišta nadopunjen je bijelom zasjenom za natkrivanje pješčanika zbog osiguravanja hlada za vrijeme vrućina i visokih temperatura zraka. Prije početka ljetnog rada Dječjem vrtiću je doniran pijesak za oba pješčanika koji je u potpunosti zadovoljio potrebe za igre cijelo ljeto. Pijesak je donirala tvrtka Građenje i transporti RO-SI iz Svetog Križa Začretja.

U ovoj odgojno- obrazovnoj godini nabavljena je didaktika u iznosu 2.249,84 eura te stručna literatura u iznosu od 435,95. Od Ministarstva znanosti i obrazovanja doznačena su sredstva za djecu u programu predškole (u redovitom programu i predškoli) u iznosu od 1.284,00 eura.

Od provođenja kraćeg programa ranog učenja engleskog jezika Udruge Naučimo puno doznačeno je 798,41 eura.

Osiguravanjem materijalnih uvjeta osigurano je kvalitetno poticajno okruženje u kojem djeca mogu zadovoljiti vlastite potrebe i interese, a koji potiče kvalitetnu međusobnu socijalnu interakciju djece i odraslih.

*Tablica10: Zadaće, sadržaji i aktivnosti za unapređenje materijalnog konteksta*

|  |  |  |
| --- | --- | --- |
| *Zadaće, sadržaji i aktivnosti* | *Nositelji* | *Dinamika* |
| Prilagođavanje prostornog okruženja praćenjem osobitosti odgojno- obrazovne skupine | Odgojitelji | Kontinuirano tijekom cijele pedagoške godine |
| Osvješćivanje svih zaposlenika za brigu o radnom okruženju | Ravnateljica, svi zaposlenici | Kontinuirano tijekom cijele pedagoške godine |
| Osvješćivanje svih zaposlenika za sigurnost djeteta | Ravnateljica, svi zaposlenici | Kontinuirano tijekom cijele pedagoške godine |
| Završetak dogradnje i početak rada novog dijela Dječjeg vrtića | Osnivač Dječjeg vrtića | Listopad 2024. |
| Nadopuna postojeće i nabava nove didaktike za sve odgojno- obrazovne skupine | Dječji vrtić | Prosinac 2024.  Srpanj 2025. |
| Obogaćivanje hodnika i postavljanje prikladnih poticaja kao obogaćivanje prostora za istraživanje, usvajanje novih spoznaja i neometano učenje djece | Osnivač Dječjeg vrtića | Srpanj- kolovoz 2025. |
| Poslovi tekućeg održavanja opreme, zgrade i okoliša te elektroinstalacija | ovlaštena poduzeća | Kontinuirano tijekom cijele pedagoške godine |
| Prilagođavanje materijalnih uvjeta u sobama dnevnog boravka starijih odgojno- obrazovnih skupina s obzirom buku- nabavka akustičnih panela | Dječji vrtić | Rujan 2024.  Kolovoz 2025. |
| Opremanje ustanove namještajem za odlaganje didaktičkih i ostalih materijala koji trebaju pohranu i čuvanje | Dječji vrtić | Početak 2025. |
| Prilagođavanje prostora terase za boravak tijekom ljetnih mjeseci stvaranjem prirodnog hlada/ biljke i zavjese | Dječji vrtić | Ljeto 2025. |

### ***3.4. MATERIJALNI UVJETI RADA U PREDŠKOLI***

Program predškole u Svetom Križu Začretju provodio se u dnevnom boravku srednje odgojno- obrazovne skupine Tigrići u Dječjem vrtiću. Prostor je površine 59,16 m2. Uz dnevni boravak nalazi se djelomično natkrivena terasa. Uz sobu dnevnog boravka nalaze se sanitarije i garderoba. U Područnoj školi Mirkovec program predškole se provodio u učionici površine 70 m2 uz koje se nalaze garderoba i sanitarije.

Na ovim lokacijama djeci je dostupno igralište:

- U Dječjem vrtiću Sveti Križ Začretje: ljuljačke i košara za ljuljanje, stijena za penjanje, dva tobogana s dodatnom penjalicom i igraonicom, staza za balansiranje, njihaljke i vrtuljak; uz igralište je zasađeno nekoliko stabala

- U Područnoj školi Mirkovec: igralište, travnjak, sprave za penjanje, tobogan, ljuljačke

***3.5.MATERIJALNI UVJETI RADA U KRAĆEM PROGRAMU RANOG UČENJA STRANOG JEZIKA***

Kraći program ranog učenja stranog jezika provodio se u dnevnom boravku starije odgojno- obrazovne skupine Bubamare u Dječjem vrtiću Sveti Križ Začretje. Prostor je površine 59,16 m2. Uz dnevni boravak nalazi se djelomično natkrivena terasa. Uz sobu dnevnog boravka nalaze se sanitarije i garderoba.

Sva ostala potrebna sredstva i didaktiku za provođenje Programa osigurala je Udruga Naučimo puno preko koje se ovaj program i provodi.

Program se provodio u popodnevnim satima, dva puta tjedno za svaku skupinu od listopada 2024. do svibnja 2025.

***3.6.MATERIJALNI UVJETI RADA U PROVOĐENJU KRAĆEG PROGRAMA* RASTIMO ZAJEDNO**

U ovoj odgojno- obrazovnoj godini program Rastimo zajedno provodio se u jednom ciklusu:

* Rastimo zajedno s roditeljima provode voditeljice u svrhu stvaranja još jednog voditeljskog tima u ustanovi: Martina Jakuš, Sara Krznar i Lorena Petrečija

Osnovne materijale za voditelje osigurao je Centar Rastimo zajedno. Dodatne radne materijale za održavanje radionica osigurao je Dječji vrtić.

Program se provodio u popodnevnim satima, u trajanju 11 radionica.

1. **NJEGA I SKRB ZA TJELESNI RAZVOJ I ZDRAVLJE DJECE**

Bitne zadaće Dječjeg vrtića u odnosu na skrb za rast i razvoj te zdravlje djece odnosile su se na:

- procjene zdravstvenog statusa djece

- praćenje rasta i razvoja

- provođenje zdravstvenog odgoja

- provođenje preventivnih mjera

- provođenje pravilne prehrane

- praćenje sanitarno higijenskih mjera

***4.1.RAD NA PODRUČJU PREHRAMBENIH NAVIKA I STANDARDA***

Naši jelovnici planiraju se na tjednoj bazi, a osnova u planiranju prehrane kojom se vodimo jesu *Prehrambeni standardi za planiranje prehrane u dječjim vrtićima.* Pri planiranju prehrane u obzir se uzima dostupnost količine i kvalitete namirnica od dobavljača, prehrambene navike većine djece i obilježja regionalnih prehrambenih navika i sezonskih varijacija u ponudi hrane. Ciljevi planiranja jelovnika jesu ponuditi djeci što raznovrsniju prehranu pri čemu se nastoji koristiti što više sezonsko svježeg voća i povrća te se u prehrani uglavnom koriste lako probavljiva mesa (piletina, puretina, junetina, riba). U planiranju jelovnika vodilo se računa i o tradicijskim običajima vezanim uz hranu (Naj-akcija gradova i općina- prijatelja djece, obilježavanje Dana kruha, Fašnika i sl.).

Kroz cijelu pedagošku godinu intenzivno se promišljalo o postojećim jelovnicima kao i o mogućnostima njihova unaprjeđenja u suradnji s kuharima i ravnateljicom.

Većina djece hranu u vrtiću konzumira bez problema. Postoji manji broj djece koji odbijaju hranu u vrtiću ili konzumiraju jednu ili dvije namirnice u obroku. Roditelji djece su upoznati s time. Iz tog je razloga s odgojiteljicama postignuta suradnja u planiranju aktivnosti koje imaju za cilj potaknuti djecu na isprobavanje novih namirnica i konzumiranje cjelovitih obroka te aktivnosti koje imaju za cilj poticati djecu na zdravstveno poželjne načine prehrane.

***4.2.ALERGIJE NA HRANU***

Nakon obrade inicijalnih razgovora s roditeljima novoupisane djece kao i uvidom u postojeću zdravstvenu dokumentaciju djece polaznika Dječjeg vrtića, identificirano je ukupno dvoje djece s alergijama na pojedine sastojke hrane. Kod jednog djeteta radi se o alergiji na jaja, kikiriki, orašaste plodove, brašno i rižu, a kod drugog alergija na kikiriki.

Tijekom cijele godine radilo se na otkrivanju djece s prehrambenim ograničenjima i njihovom pravovremenom evidentiranju. Ti su se podaci periodički obnavljali i po potrebi dopunjavali. U vidu prevencije neželjenih alergijskih reakcija ili drugih imunoloških reakcija kod djece s prehrambenim ograničenjima provodila se edukacija djelatnika o mjerama opreza. Dobrom edukacijom djelatnika kuhinje i odgojitelja te osiguravanjem zamjenskih prehrambenih proizvoda, prehrambene potrebe djece s alergijama bile su adekvatno zadovoljene.

***4.3.ANTROPOMETRIJSKA MJERENJA***

Radi procjene stanja uhranjenosti djece, u listopadu 2024. i u travnju 2025. godine provedena su antropometrijska mjerenja. Da bi se utvrdilo jesu li težina i visina djeteta u skladu s dobi, koriste se međunarodno priznate vrijednosti (krivulje rasta) određene prema dobi i spolu, izražene u percentilima. Percentil na kojem se dijete nalazi rangira ga u referentne skupine i na taj način zaključujemo razvija li se dijete sukladno očekivanjima ili iskače iz prosjeka.

Kao alat za procjenu uhranjenosti djece koriste se BMI (engI. Body Mass Indeks, BMI) krivulje za dob. BMI prevedeno na hrvatski jezik označava indeks tjelesne mase (ITM), a što je zapravo jednadžba koja u omjer stavlja tjelesnu masu u kilogramima i tjelesnu visinu u metrima kvadratnim. ITM poželjno uhranjene djece kreće se između 5. i 85. percentile, a djecu čije su vrijednosti ispod 5. percentile odnosno iznad 95. percentile potrebno je dodatno pratiti i savjetovati se s nadležnim liječnikom.

Antropometrijska mjerenja provedena su u svim odgojno – obrazovnim skupinama. Mjerenjima jedino nisu bila obuhvaćena djeca koje u to vrijeme nisu bila prisutna u vrtiću.

Od ukupnog broja izmjerene djece (N=130 ) njih četvoro (3,08 %) nalazi se ispod 5. percentile što označava pothranjenost. Najveći broj djece (njih 85 ) nalazi se između 5. i 85. percentile i ima normalnu tjelesnu masu (65,38 %). Prekomjerna tjelesna masa (od 85. do 95. percentile) zabilježena je kod ukupno 31 djeteta, što čini 23,85 %. Kod desetoro djece (7,69 %) zabilježena je pretilost (>95. percentila).

S obzirom da primjećujemo određeni broj djece koja imaju ili prekomjernu tjelesnu masu ili pretilost, smatramo kako je i nadalje potrebno ulagati napore u osvješćivanje roditelja o prevenciji debljine. Također, potrebno je kroz odgojno- obrazovni rad s djecom dodatno intenzivirati podizanje svijest o pravilnoj prehrani, važnosti tjelesne aktivnosti i boravka na zraku te o usvajanju zdravih stilova života.

***4.4.STATISTIKA POBOLA I EVIDENCIJA TEŽIH OZLJEDA***

Za razdoblje od početka pedagoške godine (01.09.2024.) pa do trenutka pisanja ovog izvještaja (zaključno s 30.06.2025.) zabilježeno je sveukupno 293 bolovanja djece, a što je prouzrokovalo 2057 dana izostanka zbog bolesti.

Prema navedenim podacima, prosječno trajanje bolovanja djece trajalo 7 dana. Prosjek mjesečnog pobola iznosi 29, 3 bolovanja, a što je prouzrokovalo 205,7 dana izostanka mjesečno.

Najviše izostanka zabilježeno je u sječnju, ukupno 55 bolesne djece s 418 dana izostanka i veljači sa 41 bolesnim dijetetom i 354 dana izostanka što je tipično za zimski period te sezonu prehlada i viroza gdje je učestalost respiratornih infekcija među djecom povećana . O prisutnosti svih zaraznih bolesti bili su obavješteni roditelji djece putem obavijesti na oglasnim pločama.

*Tablica 11. Broj bolovanja djece*

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| GRUPA | Bubamare | Pčelice | | Tigrići | | Ribice | | Slonići | | Sovice | | Pandice | | ZBROJ | |
| MJESEC |
| 09. | 5 | | 7 | | 0 | | 3 | | 8 | | 0 | | 0 | | **23** |
| 10. | 3 | | 7 | | 0 | | 6 | | 5 | | 0 | | 1 | | **22** |
| 11. | 5 | | 1 | | 0 | | 2 | | 6 | | 4 | | 4 | | **22** |
| 12. | 3 | | 4 | | 0 | | 4 | | 3 | | 4 | | 7 | | **25** |
| 01. | 13 | | 6 | | 4 | | 9 | | 3 | | 13 | | 7 | | **55** |
| 02. | 6 | | 6 | | 6 | | 6 | | 7 | | 6 | | 4 | | **41** |
| 03. | 1 | | 6 | | 3 | | 6 | | 6 | | 6 | | 5 | | **33** |
| 04. | 4 | | 3 | | 4 | | 5 | | 9 | | 4 | | 1 | | **30** |
| 05. | 4 | | 5 | | 1 | | 2 | | 6 | | 1 | | 1 | | **20** |
| 06. | 5 | | 3 | | 0 | | 0 | | 6 | | 2 | | 6 | | **22** |
| UKUPNO | **49** | | **48** | | **18** | | **43** | | **59** | | **40** | | **36** | |  |
| NA RAZINI USTANOVE | **293** | | | | | | | | | | | | | |  |

*Tablica 12. Broj dana izostanka zbog bolovanja*

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Grupa | Bubamare | Pčelice | | Tigrići | | Ribice | | Slonići | | Sovice | | | Pandice | | ZBROJ |
| Mjesec |
| 09. | 36 | | 47 | | 0 | | 23 | | 73 | | 0 | 0 | | **179** | |
| 10. | 28 | | 25 | | 0 | | 29 | | 41 | | 0 | 2 | | **125** | |
| 11. | 24 | | 2 | | 0 | | 6 | | 17 | | 21 | 38 | | **108** | |
| 12. | 11 | | 12 | | 0 | | 18 | | 27 | | 25 | 78 | | **171** | |
| 01. | 115 | | 33 | | 19 | | 74 | | 15 | | 108 | 54 | | **418** | |
| 02. | 25 | | 80 | | 72 | | 48 | | 33 | | 59 | 37 | | **354** | |
| 03. | 2 | | 58 | | 22 | | 33 | | 47 | | 60 | 27 | | **249** | |
| 04. | 16 | | 24 | | 20 | | 44 | | 54 | | 22 | 33 | | **213** | |
| 05. | 9 | | 23 | | 2 | | 7 | | 67 | | 1 | 5 | | **114** | |
| 06. | 25 | | 13 | | 0 | | 0 | | 45 | | 6 | 37 | | **80** | |
| UKUPNO | **291** | | **317** | | **135** | | **282** | | **419** | | **302** | **311** | |  | |
| NA RAZINI USTANOVE | **2057** | | | | | | | | | | | | | | |
|  |  | | | | | | | | | | | | | | |
| MJESEČNI PROSJEK | **205,7** | | | | | | | | | | | | | | |

Što se tiče težih ozljeda djece, u Dječjem vrtiću su evidentirane dvije, gdje se uslijed igre na otvorenom dijete spuštalo niz tobogan i nespretno kod spuštanja sjelo na ruku. U tom su trenutku odgojiteljice pregledale prst- nije bilo crvenila ni otekline, prisutna blaga bol. Nakon dva dana majka obavještava Dječji vrtić da će dječak izostati sljedeća 3 tjedna jer je dobio langetu na prst. Druga ozljeda dogodila se kada je djevojčica progutala strano tijelo. U trenutku događaja žalila se na otežano disanje. Odvedena je u Opću ambulantu SKZ. Djevojčicu je pregledao liječnik i upućena je s majkom u OB Bračak gdje su poduzete daljnje intervencije.

Od ostalih lakših ozljeda, zabilježeni su međusobni ugrizi djece u jasličkim skupinama koji su sanirani hladnim oblozima, dezinfekcijskim sprejevima i kremama za ublažavanje ozljeda. Kod starije djece ozljede su najčešće nastajale za vrijeme boravka u dvorištu ili u sobi dnevnog boravka, a koje su odgojitelji u suradnji sa zdravstvenom voditeljicom uspješno sanirali.

***4.5.RAD NA PODRUČJU PREVENTIVNE ZDRAVSTVENE ZAŠTITE I NA ZDRAVSTVENOM ODGOJU DJECE***

Cilj preventivnog rada u Dječjem vrtiću u okviru zdravstvene zaštite bio je očuvanje i unapređenje zdravlja djece rane i predškolske dobi. Sastojao se od prevencije bolesti i ozljeda te nepoželjnih zdravstvenih stanja. S obzirom da su respiratorne bolesti najčešći razlog pobola i izostanka djece, radilo se na njihovoj prevenciji kroz redoviti boravak djece na otvorenom, redovitim i učestalim provjetravanjem prostorija te redovitom higijenom prostora, opreme, a posebice igračaka. Prilikom prisutnosti bolesti koje se lako šire, a u vidu sprječavanja njihova daljnjeg širenja kolektivom, roditelje i djelatnike se o istome redovito informiralo. Načini informiranja bili su usmenim putem, mailom te pisanim putem preko letaka (respiratorne bolesti, vodene kozice, šarlah, peta zarazna bolest, uši i dr.). Tijekom godine zdravstvena voditeljica se također uključivala u aktivnosti odgojnih skupina na temu zdravlja. To je vrijeme između ostalog iskorišteno na poticanje higijenskih navika kod djece, s naglaskom na važnost higijenskog pranja ruku, pravilnog kihanja, kašljanja te ispuhivanja nosa. U području preventivne zdravstvene zaštite također se značajna važnost pridavala pravodobnom prepoznavanju znakova bolesti, obavještavanju i informiranju roditelja o važnosti ostajanja kod kuće u slučaju bolesti djeteta.

Zdravstveno- edukativne aktivnosti provodile su se tijekom cijele godine pa smo tako u okviru obilježavanja Tjedna zdravlja u vrtićima u Hrvatskoj 13. svibnja 2025. na Sportskom centru Mladost sudjelovali na Olimpijskom festivalu dječjih vrtića Krapinsko- zagorske županije. Djeca su se natjecala u raznim sportskim disciplinama. Cilj je bio potaknuti djecu na razvijanje motoričkih sposobnosti, kondicije i izdržljivosti. Povećanje samopouzdanja i samopoštovanja samo je dio benefita koje su djeca dobila sudjelujući na Dječjoj olimpijadi kao i razvijanje timskog duha, osjećaja pripadnosti i zajedništva. Dugoročna korist kojoj težimo je stvaranje zdravih navika koje će ostati i u odrasloj dobi i razvoju osjećaja odgovornosti prema vlastitom tijelu i zdravlju općenito.

***4.6.HIGIJENSKO – EPIDEMIOLOŠKI NADZOR***

U pogledu higijensko – epidemiološkog nadzora zdravstvena voditeljica je sudjelovala u kontroli mikroklimatskih uvjeta u sobama odgojnih skupina kako bi djeci boravak u prostorima bio što ugodniji. S obzirom na osjetljivost populacije koja boravi u Dječjem vrtiću, redovito se provodila kontrola higijenskih uvjeta prostorija, kao i vizualni pregledi sanitarnih čvorava djece i onih namijenjenih odraslim osobama. Trijaža djece provodila se kod dolaska u vrtić kako bi se sačuvalo zdravlje te spriječilo širenje zaraznih bolesti. Uz to, kontinuirano se provodio nadzor pobola te su se poduzimale dodatne mjere preventivne zdravstvene zaštite u slučaju sumnje na određene bolesti.

Nadzor se provodio i nad ispravnošću sanitarnih iskaznica te se djelatnike redovito upućivalo na sanitarne preglede kao i liječničke preglede medicine rada, a sve prema važećem rasporedu. Svi su djelatnici pristupili sanitarnom pregledu radi produženja sanitarne iskaznice. Nadzor provođenja mjera preventivne zdravstvene zaštite provodio se i kod pripravnika te praktikanata.

Čišćenje i dezinfekcija unutarnjeg i vanjskog prostora učestalo su kontrolirani. Higijenski uvjeti u sobama odgojnih skupina uglavnom su bili na zadovoljavajućoj razini, a s ciljem njihova unaprjeđenja, osoblje je prema potrebi dobivalo usmene upute te su izrađeni tablica i plan čišćenja i spremanja s jasnim uputama. Također, provođeni su i sastanci sa spremačicama na kojima se raspravljalo o načinima i učestalosti čišćenja svih prostorija Dječjeg vrtića.

Mjere dezinfekcije, deratizacije i dezinsekcije, mikrobiološke analize, HACCP kontrola te sistematski pregledi zaposlenika provodili su se prema predviđenom planu, kako je i navedeno u priloženoj Tablici 13.

*Tablica 13. Vrsta kontrole, vršitelj kontrole i učestalost*

|  |  |  |  |
| --- | --- | --- | --- |
| RB. | VRSTA KONTROLE | VRŠITELJ KONTROLE | UČESTALOST |
| 1. | Mikrobiološka čistoća u objektima za proizvodnju i promet namirnica i predmeta opće uporabe (otisci) | ZZJZ KZŽ | 2 x godišnje |
| 2. | Mjere dezinfekcije, deratizacije i dezinskecije prema HACCP planu | Zag-Vet | 2 x godišnje |
| 3. | Kemijska i mikrobiološka analiza vode za piće | ZZJZ KZŽ | 1 x godišnje |
| 4. | Mikrobiološka kontrola stolice, zdravstveni pregled i otkrivanje kliconoštva | ZZJZ KZŽ | 1 x godišnje |
| 5. | Kontrola temperature hladnjaka, termičke obrade hrane, čistoće radnih površina i pribora u kuhinji prema HACCP planu | Glavni kuhar  Zdravstveni voditelj | Svakodnevno  Najmanje jednom u dva tjedna |
| 6. | Sistematski pregled zaposlenika | Medicina rada KZŽ | Svake druge godine |

U Dječjem vrtiću se provodio nadzor nad provođenjem mjera i dokumentiranjem procesa pripreme i podjele hrane u odnosu na kritične točke i kritične kontrolne točke, a koje su opisane u sklopu dokumentacije HACCP plana. HACCP plan se provodio te se ujedno vodila i dokumentacija na temelju pisanog plana. Surađivalo se s djelatnicima kuhinje i s ravnateljicom na osiguravanju uvjeta za nesmetani rad i praktičnu primjenu načela HACCP sustava za dječje vrtiće. Sva dosad učinjena analitička izvješća uzorkovanje hrane kao i brisevi kuhinjske opreme i pribora ukazuju na zadovoljavajuće rezultate. Kuhanje i pripremanje obroka uglavnom je bilo na zadovoljavajućoj razini, a po potrebi osoblje kuhinje je dobilo usmene upute o važnosti pridržavanja prehrambenih standarda u pripremi hrane.

1. **ODGOJNO- OBRAZOVNI RAD**
   1. ***CILJEVI ODGOJNO- OBRAZOVNOG RADA***

**Globalni cilj** u odgojno- obrazovnoj godini 2024./2025. bio je usmjeren na poticanje i razvoj svih djetetovih vještina i sposobnosti, razvoj kompetencija te na zadovoljavanje potreba svakog djeteta u poticajnom prostorno- materijalnom okruženju.

Cilj programa ostvarivao se aktivnostima kojima se osigurava boravak djece u sigurnom, zdravom i poticajnom okruženju, da rado dolaze u Dječji vrtić, kroz igru stječu nove spoznaje, znanja i iskustva, razvijaju socijalne vještine, usvajaju znanja o vlastitim pravima i odgovornostima, poštuju prava drugih, izražavaju mišljenje, slobodno se i kreativno izražavaju, vesele se sudjelovanju u životu zajednice te zajedno s odgojiteljima njeguju kvalitetne odnose s obitelji.

Zadaci odgojno- obrazovnog rada odnosili su se na:

-ostvarivanje i promicanje prava djece kroz cjelokupno okruženje u Dječjem vrtiću, svakodnevne životne situacije te specifične zadaće i strategije rada

-razvoj socijalnih kompetencija

-ublažavanje teškoća odvajanja i olakšavanje prilagodbe djeteta i roditelja na novu situaciju

-poticanje humanih vrijednosti i promoviranje zdravih stilova života te razvoj osjetljivosti za očuvanje prirodne i nematerijalne baštine

-praćenje dječjeg razvoja u svrhu bogaćenja okruženja za igru i učenje

Dokumentiranjem odgojno- obrazovnog procesa i individualnim pristupom, omogućeno je kreiranje sadržaja odgojno- obrazovnog rada primjereno djetetu. Zajednički, timski pristup odgojno- obrazovnom procesu svih sudionika, posebice odgojitelja u procesu razumijevanja djeteta omogućio je razvoj pozitivne slike djeteta o sebi kod djeteta, usvajanje socijalnih vještina djece i odraslih, kompetencija vezanih uz brigu o okolišu (održivi razvoj), inicijativnost i poduzetnost te razvoj kompetencije učiti kako učiti (motivacija i samoorganizacija, metakognicija, samoevaluacija).

*Tablica 14:Ostvarene zadaće odgojno-obrazovnog rada*

|  |  |
| --- | --- |
| ZADAĆE  U ODNOSU NA: | ZADAĆE |
| DIJETE | -razvoj pozitivne slike o sebi uz poticanje suradnje, slobode iznošenja mišljenja te razvoj kreativnoga i kritičkog mišljenja djece  -usvajanje zdravog načina života i navika korisnih za zdravlje  -razvoj različitih kompetencija i sposobnosti kroz raznovrsnu ponudu materijala i situacija  -rad na razvijanju ravnopravnih odnosa u ustanovi  -prilagođavanje poticaja i sadržaja mogućnostima, potrebama i interesima djece  -razvoj brige za okoliš i razvoj kulturnog identiteta  -participacija djece u životu lokalne zajednice  -priprema djece za školu |
| ODGOJITELJE | -poticanje rada u timovima  -razvoj suradnje sa sustručnjacima iz srodnih ustanova  -napredak u osmišljavanju razvojno- primjerenog konteksta za učenje, igru i boravak u ustanovi  -promicanje kvalitetne međusobne komunikacije (odrasli – odrasli, odrasli – djeca)  -planiranje rada na temelju dokumentiranja odgojno- obrazovnog procesa i djetetovog razvoja i postignuća  -implementacija suvremenih metoda rada s djecom rane i predškolske dobi  -dijeljenje stručnog znanja |
| RODITELJE | -uključenost roditelja u aktivnosti s djecom i timom u vrtiću  -razvoj partnerstva i suradnjr s roditeljima  -upoznavanje roditelja s načinom funkcioniranja ustanove i poštivanjem pravila  -jačanje roditeljskih kompetencija  -osvješćivanje roditelja o važnosti primjerenih poticaja u intenzivnom razdoblju djetetova rasta i razvoja  -poticanje roditelja na prepoznavanje stupnja razvoja djeteta  -podrška roditeljima djece s teškoćama u razvoju |

*Zadaće stručnih djelatnika posebno su se ostvarivale kroz***:**

* profesionalni pristup u provođenju odgojno- obrazovnog procesa
* sustavno planiranje, praćenje i vrednovanje samog procesa
* planiranje razvojnih zadaća na individualnoj raziniterefleksijom i vrednovanjem rada
* fleksibilni pristup i organizaciju prostora i vremena
* redovito održavanje sjednica Odgojiteljskog vijeća
* redovito održavanje sastanaka timskog planiranja i internih radnih dogovora u svrhu praćenja provođenja realizacije Programa rada ustanove
* suradnju i razmjenu iskustava s roditeljima i vanjskim ustanovama
* dokumentiranje odgojno- obrazovnog procesa; obogaćivanje okruženja za učenje

Odgojitelji i stručni suradnici osiguravaju pozitivnu emocionalnu klimu fleksibilnom organizacijom neposrednog odgojno- obrazovnog rada, praćenjem dječjeg razvoja, dokumentiranjem procesa učenja i poticanjem na istraživanje i samostalnost. Djeci se osigurava svakodnevni boravak, učenje i igra na otvorenom. Sadržaji i aktivnosti proširuju se i nadopunjuju ovisno o dječjim potrebama i interesima, osobitostima obitelji te o životu i aktivnostima u zajednici.

***5.2.NAČINI PRAĆENJA, EVALUIRANJA I DOKUMENTIRANJA ODGOJNO- OBRAZOVNOG RADA***

Dokumentiranje i praćenje programa omogućuje uvid u kvalitetu provođenja odgojno- obrazovnog procesa. Provodi se kontinuirano tijekom cijele godine kako bi se maksimalno približio djetetu i njegovom načinu aktivnog učenja kroz igru.

U tu svrhu, za praćenje odgojno- obrazovnog procesa koristili su se ovi alati:

* obavezna pedagoška dokumentacija odgojne skupine
* zapažanja odgojiteljica i/ili stručnog suradnika
* individualne razvojne mape djece
* mape odgojne skupine
* knjige pedagoške dokumentacije odgojne skupine
* godišnje izvješće o ostvarivanju plana i programa
* foto i video zapisi
* zdravstvena dokumentacija djece

Tijekom godine kontinuirano su se analizirali elementi ostvarivanja Godišnjeg plana i programa odgojno- obrazovnog rada kojima se posebna pozornost obraća na:

-procjenu odgojno- obrazovnog procesa po skupinama i organizaciju primarnog programa

-praćenje dječjeg razvoja

-poticanje suradnje ustanove i djetetove obitelji

-suradnju s lokalnom zajednicom

- procjenu prostornog i materijalnog konteksta

-poticanje timskog rada u ustanovi

- područja od posebnog stručnog interesa i individualnog stručnog usavršavanja

***5.3.AKTIVNOSTI ZA DJECU RANE I PREDŠKOLSKE DOBI***

Učenje djece rane i predškolske dobi je integrirano te se aktivnosti ne planiraju unaprijed već slijede interes i potrebe djeteta te skupine.

*Tablica 15:Ostvareni projekti, teme i sklopovi aktivnosti na razini pojedine odgojno- obrazovne skupine:*

|  |  |
| --- | --- |
| ODGOJNO-OBRAZOVNA SKUPINA | PROJEKTI, TEME I SKLOPOVI AKTIVNOSTI |
| Pandice | Brigom o sebi, brinem o drugima  Oblici i boje  Ritam i pokret  Igre oblicima |
| Sovice | Ritam i pokret  Igre oblicima  Zvukovi |
| Slonići | Životinje koje volimo, životinje kojih se bojimo  Slonići u bajkama  Glazba |
| Ribice | Ribice u mreži glazbe- nastavak projekta iz prošle godine  Moja obitelj  Slikovnice  Vozila i građevine |
| Tigrići | Ozelenimo naš vrtić- nastavak projekta iz prošle godine  Slikovnica i ja  Prepoznaj emocije prijatelja |
| Pčelice | Spremam se za školu  Volim svoje mjesto  Pčelice u prometu |
| Bubamare | Bubamare u prometu  Putujući koferčić  Predčitačke i predpisačke vještine |

**Aktivnosti u timovima**

U prethodnoj pedagoškoj godini korisnom se pokazala suradnja u stručnim timovima koja je za cilj imala rast profesionalnog učenja, angažiranije i kvalitetnije bavljenje konkretnom temom i područjem rada, uz stručnu i profesionalnu podršku i osnaživanje svih članova, podržavanje specifičnih područja odgajateljima koji za to pokazuju profesionalni interes te jačanje timskog rada uz obogaćivanje okruženja za djecu i stvaranje kvalitetnijih uvjeta za učenje. U tu svrhu nastavljamo razvijati slične ciljeve i dalje. Ove godine, osim obogaćivanja prostorno- materijalnog okruženja za učenje djece predškolske dobi, naglasak je i na estetskom uređenju prostora na nivou cijele ustanove što se redovito dogovaralo na sastancima timskog planiranja.

*Tablica 16: Provedene aktivnosti u timovima*

|  |  |  |  |
| --- | --- | --- | --- |
| *TIM: IGRAJMO SE ZAJEDNO* | | | |
| Nositelji | Zadaće | Vremensko razdoblje | Sudionici |
| Sve odgojno- obrazovne skupine | - koncept Otvorenih vrata i posjeta skupinama dogovarao se na timskom planiranju, ovisno o temama i projektima koje se provode u pojedinim skupinama  --formirani su centri čitanja i tjelesnih aktivnosti u prostorima hodnika i prostoru proširene komunikacije | -od listopada 2024. do kolovoza 2025.godine | -djeca i odgojitelji odgojno- obrazovnih skupina Pandice i Sovice planiraju aktivnosti na otvorenom  -ravnateljica  -domar |
| Odgojno- obrazovne skupine Tigrići i Ribice | **OTVORENA VRATA**  razvijati koncept Otvorenih vrata između odgojno- obrazovnih skupina Tigrići i Ribice  -planiranje i provođenje zajedničkih aktivnosti u jutarnjem i popodnevnom dežurstvu | -od listopada 2024. do kolovoza 2025.godine | -djeca i odgojitelji odgojno- obrazovnih skupina Tigrići i Ribice provode zajedničke aktivnosti vezane za tradicijsku kulturu te povremeno osmišljavaju zajedničke aktivnosti  -ravnateljica  -domar |
| TIM: *UREDIMO NAŠ VRTIĆ* | | | |

|  |  |  |  |
| --- | --- | --- | --- |
| Sve odgojno- obrazovne skupine | -zajedničko estetsko uređenje prostora ustanove | -od listopada 2024. do kolovoza 2025.godine | -djeca i odgojitelji svih odgojno- - obrazovnih skupina  -roditelji  -ravnateljica  -domar |

***5.4.RAZDOBLJE PRILAGODBE***

Prilagodba na novu sredinu, potrebna je svima, naročito djeci. Za sve sudionike odgojno- obrazovnog procesa, a naročito za novoupisano djecu ona se posebno planira zato što se u kod djece često u početku javlja separacijski strah, što otežava privikavanje na novonastalu situaciju- polazak u vrtić. Odgojitelji i stručni tim su prije početka prilagodbe napravii raspored dolazaka u novu odgojno- obrazovnu skupinu kako bi što više djece imalo individualni pristup, a i odgojitelji bi ih lakše upoznali.

Prije početka nove pedagoške godine, ravnateljica i stručna suradnica održale su roditeljski sastanak s roditeljima djece koja tek kreću u vrtić u rujnu. Roditeljima se pruža niz informacija prije upisa kako bi ih se upoznalo s tijekom i očekivanjima u vrijeme prilagodbe u obliku letaka, informacija i obavijesti u kutiću roditelja, na Oglasnoj ploči vrtića te, ukoliko je potrebno individualnim razgovorom koji je moguć uživo, telefonskim putem ili komunikacijom elektroničkom poštom odgojno- obrazovne skupine. Također, odmah početkom rujna, sve odgojno- obrazovne skupine imaju svoje sastanke u svrhu olakšavanja perioda prilagodbe za dijete, roditelje i odgojitelje.

Opći cilj prilagodbe postignut je:

* pripremom odgojitelja za dolazak nove djece,
* pružanjem relevantnih informacija i podrške roditeljima tijekom prilagodbe
* ublažavanje teškoća odvajanja i olakšavanje prilagodbe djeteta na novu sredinu

Strategije djelovanja u periodu prilagodbe odnose se na:

* pripreme roditelja i odgojiteljica koje se održavaju inicijalnim razgovori s roditeljima
* informacije za roditelje na web stranici Vrtića, radnim dogovorima odgojiteljica i stručne suradnice
* unaprijed dogovoreni raspored prilagodbe
* praćenje i procjenjivanje (svakodnevna zapažanja odgojiteljica i stručne suradnice, liste za praćenje, završna evaluacija)

*Tablica 17: Zadaće ostvarene u razdoblju prilagodbe*

|  |  |
| --- | --- |
| ZADAĆE U RAZDOBLJU PRILAGODBE | |
| U ODNOSU NA DIJETE | -prevladavanje separacijskog straha  -podržavanje postupne prilagodbe djeteta  -razvijanje djetetova osjećaja sigurnosti i prihvaćenosti  -stvaranje tople socio- emocionalne klime u jaslicama i vrtiću |
| U ODNOSU NA ODGOJITELJE I  OSTALE ZAPOSLENIKE  U USTANOVI | -dogovor i informiranost na razini ustanove svakodnevnom razmjenom informacija  -priprema za prihvat novoupisane djece  -razmjena informacija s ostalim djelatnicima (fleksibilnost u organizaciji obroka, dnevnog odmora, održavanja prostora, informiranost kuhara o alergijama ili posebnim uvjetima prehrane za pojedino dijete, alergije na hranu)  -prepoznavanje djetetovih potreba i primjereno reagiranje na njih |
| U ODNOSU NA RODITELJE | -informiranost, primjerena komunikacija i otvorenost za boravak roditelja u skupini i njihovo sudjelovanje u odgojno- obrazovnom procesu  -prikupljanje podataka o djetetu  -razmjena iskustava u odgojnim postupcima  -stvaranje pozitivne klime u suradnji vrtić-obitelj |

Odgojno- obrazovne skupine Pandice i Sovice roditeljske sastanke imaju nešto kasnije jer djeca iz tih skupina u Dječji vrtić kreću kasnije, zbog završetka dogradnje ustanove (od 14.10.2024.).

***5.5.RAD S DJECOM S TEŠKOĆAMA U RAZVOJU***

U ovom području bilo nam je važno prepoznavanje teškoća te pružanje pomoći u ustanovi i izvan nje. Zatim se naglasak stavio i na unaprjeđivanje procesa inkluzije, stvaranje prostorno materijalnih uvjeta i aktivnosti za kvalitetnije provođenje aktivnosti za djecu s teškoćama u razvoju te se nastojalo podržati djecu i roditelje s potencijalnim teškoćama u razvoju- u smislu edukacije, podrške u ustanovi i poticanja na suradnju s odgovarajućim ustanovama.

Također, kontinuirano su se kroz godinu stvarali uvjeti za:

* podršku odgojiteljima u adaptaciji i socijalizaciji djece s teškoćama u razvoju
* poticanje prihvaćanja različitosti među djecom isticanjem djetetovih mogućnosti
* podršku odgojiteljima u skupinama s djecom s posebnim potrebama
* podršku roditeljima djece s teškoćama u razvoju
* refleksiju na rad i boravak djeteta u ustanovi

Djeca s teškoćama u razvoju najviše su bila uključena u razvojnu procjenu i tretman/ individualizirani odgojno-obrazovni rad s logopedom Dječjeg vrtića. Kako bi se zadovoljile potrebe djece s teškoćama u razvoju i olakšalo aktivno sudjelovanje djeteta u odgojno-obrazovnom programu, poticana je zajednička suradnja svih djelatnika Dječjeg vrtića. Važnu ulogu u uključivanju djece s teškoćama u redovne odgojno- obrazovne skupine imaju treći odgojitelji u skupini (dvoje djece s težim teškoćama za koje su dodatno zaposlena dva treća odgojitelja) koji svakodnevno komuniciraju s roditeljima o funkcioniranju djeteta u skupini, specifičnostima te načinima olakšavanja boravka u ustanovi i što lakšeg uključenja u aktivnosti.

Logopedskom procjenom evidentirano je kako se teškoće u razvoju djece najčešće odnose na artikulacijske teškoće/poremećaje, jezične teškoće (zakašnjeli jezični razvoj, teškoće jezičnog razumijevanja i/ili izražavanja, razvojni jezični poremećaj), nedovoljno razvijene predvještine ČiP-a, teškoće slušnog procesiranja, teškoće radnog pamćenja, poremećaje tečnosti govora (mucanje), teškoće koje proizlaze iz poremećaja spektra autizma, govorne motoričke poremećaje (dizartrija i dječja govorna apraksija) te komunikacijske teškoće.

***5.6.PLAN OBOGAĆIVANJA ODGOJNO- OBRAZOVNOG PROCESA***

Obogaćivanje redovitog programa i, prema organizacijskim mogućnostima, program predškole, ove pedagoške godine ostvarili smo:

* izletom za stariju odgojno- obrazovnu skupinu i skupine u programu predškole u Zagreb- Kazlište Žar ptica i posjet Zoološkom vrtu
* putovanje vlakom u Krapinu uz posjet muzeju i knjižnici
* predstavama koje odgojitelji organiziraju za djecu- za blagdane i prilikom priredbe za otvorenje dograđenog dijela zgrade Dječjeg vrtića
* domaćinstvu Naj- akcije Općine prijatelj djece
* gostovanje Kazališta Mala scena u Dječjem vrtiću
* suradnjom s drugim predškolskim ustanovama
* suradnjom s lokalnim udrugama- Cvrkutići, Začretske mažoretkinje, Kud Sveti Križ Začretje
* suradnja s lokalnom i školskom knjižnicom
* zajedničke aktivnosti sa skupinom djece iz produženog boravka u Osnovnoj školi Sveti Križ Začretje
* sportskim događanjima u mjestu
* igrama i aktivnostima kojima je obilježen četvrti rođendan Dječjeg vrtića
* sudjelovanjem na Olimpijskom festivalu dječjih vrtića Krapinsko- zagorske županije
* posjetima udrugama i ustanovama u okruženju
* posjetom Osnovnoj školi Sveti Križ Začretje i Područnoj školi Mirkovec koji je organiziran za djecu koja kreću u osnovnu školiu
* posjetom Svetog Nikole, Djeda Mraza i Moto Mrazova
* posjetom Obiteljskom domu Bešker
* sudjelovanjem u manifestacijama u općini
* završnim druženjima s roditeljima
* božićnim i uskrsnim radionicama s obitelji
* posjetom kino- dvorani u Zaboku, na Kiki festival animiranog filma
* sudjelovanjem u edukativnoj akciji ''Promet nije šala, ni opasnost mala'' u Tuhlju
* posjetom policajca starijoj skupini
* sudjelovanjem u programu međužupanijskog stručnog skupa “Rano učenje stranoga jezika u dječjem vrtiću – Poleti s francuskim jezikom s vukom” kojem je Dječji vrtić bio domaćin i suorganizator u prostoru Muzeja Žitnica
* sudjelovanjem starije skupine Bubamare u programu Stručnog skupa u organizaciji Agencije za odgoj i obrazovanje kojeg smo ugostili u Muzeju Žitnica
* obilježavanje važnih datuma i blagdana u obitelji, mjestu

***5.7.VOĐENJE PEDAGOŠKE DOKUMENTACIJE***

Bitni zadaci na razini cijele ustanove odnosili su se na sustavno planiranje, praćenje, evidentiranje, dokumentiranje, istraživanje i refleksiju odgojno- obrazovnog procesa, kao važnog segmenta rada odgojitelja i temelj razvoja kvalitete ustanove. Praćenje i dokumentiranje rada u ustanovi preduvjet je stvaranja sinteze sudionika odgojno-obrazovnog procesa i svih čimbenika iz okoline. U tu svrhu, mnogi stručni djelatnici naše ustanove stručno promišljaju o praćenju napretka rada i razvoju djeteta te se na razini ustanove ili samostalno interesiraju za suvremene oblike dokumentiranja samog odgojno- obrazovnog procesa pa vlastita zapažanja dopunjavanju raznovrsnim zapisima, bilješkama, mapama praćenja.

U Dječjem vrtiću se vodi i čuva propisana pedagoška dokumentacija koja je propisana *Pravilnikom o obrascima i sadržaju pedagoške dokumentacije i evidencije o djeci u dječjem vrtiću (*NN 83/01):

1. Imenik djece

2. Matična knjiga

3. Evidencijska lista prisutnosti

4. Knjiga pedagoške dokumentacije odgojno- obrazovne skupine

5. Tromjesečni, mjesečni, tjedni i dnevni planovi rada

6. Ljetopis Dječjeg vrtića

7. Godišnji plan i program odgojno- obrazovnog rada

8. Godišnje izvješće o ostvarivanju plana i programa

9. Program stručnog usavršavanja

10. Knjige zapisnika

*Tablica 18:Polazište u planiranju odgojno-obrazovnog rada*

|  |  |  |
| --- | --- | --- |
| PLANIRANJE ODGOJNO- OBRAZOVNOG PROCESA | | |
| *Polazišta planiranja* | *Vremenik planiranja* | *Aktivnosti* |
| -zadovoljavanje potreba i interesa djece  -poticanje cjelovitog razvoja i sposobnosti djece  -učenje istraživanjem okruženja kroz igru | *-mjesečno kroz pet planskih razdoblja:*   * rujan * listopad, studeni, prosinac * siječanj, veljača, ožujak * travanj, svibanj, lipanj * srpanj, kolovoz | *-osiguravanje i ostvarivanje:*  • razvojnih zadaća iz područja tjelesnog i psihomotornog razvoja, socio-emocionalnog razvoja i razvoja ličnosti, spoznajnog razvoja te govora, komunikacije, izražavanja i stvaralaštva  • materijalnih uvjeta za ostvarivanje planiranih zadaća  • djelatnosti s djecom pomoću kojih će se ostvarivati zadaće (aktivnosti, sklopovi, projekti)  • suradnje s roditeljima, sa stručnjacima i dr. |

Planiranje odgojno- obrazovnog rada pisalo će se tromjesečno. Planiraju se bitne zadaće, sadržaji i aktivnosti te materijalni uvjeti za ostvarivanje razvojnih zadaća.

Dnevni planovi sadrže poticaje i aktivnosti te zabilješke s roditeljima i sustručnjacima. Na razini tjedna planiraju se aktivnosti i nužni poslovi za njihovo ostvarivanje te zabilješke kao vrednovanje i ishod iz kojeg se planira budući odgojno- obrazovni rad.

Ostali oblici dokumentacije koji se vode u ustanovi su pisane anegdotske bilješke, dnevnici, transkripti razgovora različitih subjekata i druge narativne forme, dječji likovni radovi, grafički prikazi i makete, audio i video zapisi, fotografije, slajdovi i dr.

***5.8.ODGOJNO- OBRAZOVNI RAD U PREDŠKOLI***

Odgojno- obrazovni rad s djecom u godini prije polaska u školu planira se i oblikuje cjelovito. Temeljna zadaća programa je razvijanje i unapređivanje tjelesnih, emocionalnih, socijalnih i spoznajnih potencijala djeteta te poticanje komunikacijskih vještina potrebnih za nove oblike učenja, prema *Pravilniku o sadržaju i trajanju programa predškole* (NN107/2014).

U program predškole upisano je ukupno 13-ero djece. Program se realizirao u dvije odgojne skupine u poslijepodnevnim satima.

**Zadaće programa predškole**

Program predškole je obvezni program odgojno- obrazovnoga rada s djecom u godini dana prije polaska u osnovnu školu, a koja nisu uključenja u sustav predškolskog odgoja i obrazovanja, tijekom kojeg djeca razvijaju vještine, navike i kompetencije koje će im pomoći u prilagodbi na nove uvjete života, rasta i razvoja te lakši prelazak u školsko okruženje.

Cilj programa je cjelovito poticanje razvoja, očekivanih sposobnosti i vještina djece u dobi od 6 do 7 godina, s naglaskom na socio-emocionalni aspekt razvoja.

Najvažnija zadaća predškole odnosi se na zadovoljavanje djetetovih aktualnih potreba za sigurnošću, pripadnošću, ljubavlju, samopoštovanjem i poštovanjem drugih osoba te potrebe za samoostvarenjem njegovih osobnih potencijala djelovanjem na njegov cjelokupni razvoj.

*Zadaće programa predškole koje su ostvarenesu:*

- osigurati djeci prilike za stjecanje kompetencija rane pismenosti sukladno njihovim mogućnostima i interesima, u zoni budućeg razvoja

- poticati razvoj govora i jezika radom u maloj grupi

- iskoristiti kritične periode za razvoj rane pismenosti na djeci prihvatljiv način

- omogućiti suradničko učenje

- podržavati fleksibilnost kroz uvažavanje prijedloga, mišljenja i sugestija djece i roditelja

- osigurati otvorenu, podržavajuću i ravnopravnu komunikaciju svih sudionika

-omogućiti djeci jednake uvjete za sudjelovanje u svim segmentima rada, s posebnim naglaskom na planiranje i vrednovanje

*Program predškole omogućio je djetetu da:*

- se osjeća sigurno i prihvaćeno

- može brinuti o sebi, svojem zdravlju i osobnoj higijeni

- uspostavlja socijalne odnose s vršnjacima i ostalim sudionicima odgojno- obrazovnog procesa

- stječe nova znanja i vještine

- razvija predčitačke, predpisačke i predmatematičke vještine

- aktivno uči kroz igru

- osvijesti razliku između obiteljskog i institucijskog konteksta

- olakša prijelaz u osnovnu školu

*Okvirne teme i sadržaji bili su:*

- To sam ja

- Djetetova prava

- Moja obitelj

- Moji prijatelji

- Moja ulica, naselje, grad, država

- Zajednice živih bića

- Komunikacija i informacije

- Promet i prometna kultura

- Umjetnost

- Tradicija i baština

- Vrijeme

- Godišnja doba

- Prirodni elementi

***5.9. KRAĆI PROGRAMI***

**Program ranog učenja engleskog jezika**

**O**dabirom tema, aktivnosti i jezičnog sadržaja u potpunosti je prilagođen interesima, znanju, iskustvima i dobi djece predškolskog uzrasta. Uz osnovne teme, na engleskom su obrađivani i sljedeći blagdani i s njima povezane ključni pojmovi: Božić, Uskrs, Valentinovo, Majčin dan, Dan očeva, Maskenbal. Svaka od tema koja je obrađena uključivala je niz ključnih riječi i pojmova koji su se usvojili kroz različite aktivnosti (rad u knjizi koji podrazumijeva bojanje, crtanje, spajanje, izrezivanje i lijepljenje, aktivnosti tipa „Pronađi razlike“ ili „Što nedostaje?“), pjevanje pjesmica, recitiranje brojalica, pričanje priča, sudjelovanje u igrokazima, igranje raznih igara, slušanje glazbe i priča na engleskom jeziku.

Osim ključnih pojmova i vokabulara, polaznici su spontano usvojili i niz izraza i fraza koje se odnose na aktivnosti i ponašanje tijekom Programa.

**Program radionica s roditeljima astimo zajedno**

Svrha Radionica s roditeljima *Rastimo zajedno* je omogućiti protok informacija, znanja, vještina i podrške koji roditeljima koriste u ispunjavanju njihovih roditeljskih odgovornosti te promiču rast i razvoj i roditelja i djeteta. Glavni cilj Programa radionica je stvoriti okruženje koje će za roditelje biti poticajno i osnažujuće, u kojemu oni s voditeljicama radionica i drugim roditeljima razmjenjuju ideje o načinima na koje žive svoje roditeljstvo te o načinima na koje se odnose prema svojem djetetu; osvještavaju sebe kao roditelja te se upoznaju s različitim načinima odnošenja prema djetetu. Objašnjavaju im se i znanstvena stajališta o pozitivnoj interakciji roditelja i djeteta, kao i o roditeljstvu na dobrobit djeteta i roditelja. Na taj način jača odnos roditelja i djeteta koji podržava razvoj djeteta, a slabe čimbenici koji mogu voditi u zanemarivanje ili zlostavljanje djeteta.

1. **OBRAZOVANJE I USAVRŠAVANJE** **ODGOJNO- OBRAZOVNIH DJELATNIKA**

Usavršavanje odgojno- obrazovnih djelatnika usmjereno je na proširivanje, razmjenu i stjecanje novih znanja i vještina te razvoj stručnih kompetencija. Uvažavajući najnovije znanstvene spoznaje i stručnu literaturu o načinima učenja djece rane i predškolske dobi, posebna je pozornost tijekom godine bila usmjerena na aktivnost djeteta i interakciju s njegovom okolinom.

Stručno se usavršavanje odvijalo se putem sjednica Vijeća odgojitelja te stručnih dogovora i timskog planiranja i radionica, temeljem Godišnjeg plana i programa rada i Programa stručnog usavršavanja. Također, djelatnici su se uključivali u planirane edukacije Agencije za odgoj i obrazovanje, individualno stručno usavršavali kroz različite seminare, stručne aktive, akcijska istraživanja u radu te dodatnim tečajevima i korištenjem stručne literature.

- 29.01.2025. uz suradnju Obiteljskog centra, podružnice u Krapini- za odgojitelje je realizirano stručno predavanje u našoj ustanovi na temu *KOMUNIKACIJA I ASERTIVNOST*

Odgojiteljska vijeća, timsko planiranje i radni dogovori odvijali su se u ustanovi. Individualno stručno usavršavanje odvijalo se u ustanovi ili izvan nje, a odnosilo se na pohađanje seminara, webinara te praćenje suvremene stručne literature i implementaciju novih saznanja u svakodnevni rad, a prema područjima osobnih interesa.

Za potrebe stručnog usavršavanja u ustanovi, Dječji vrtić je nabavio nekoliko stručnih knjiga koje pokrivaju područja komunikacije s djecom i odraslima, individualni rad s roditeljima i dokumentiranje odgojno- obrazovnog procesa u dječjim vrtićima.

**Stručno usavršavanje u ustanovi**

Sjednice Vijeća odgojitelja (Odgojiteljsko vijeće) osim rješavanja aktualnih pitanja služilo je i za razmjenu iskustava i , posebno za prezentiranje rada stručnih djelatnika te odgojitelja pripravnika.

*Tablica 19: Rad Odgojiteljskog vijeća*

|  |  |
| --- | --- |
| datum | tema |
| 24.9.2024. | -Donošenje Godišnjeg plana i programa odgojno – obrazovnog rada Dječjeg vrtića Sveti Križ Začretje za pedagošku godinu 2024./2025.  -Organizacija odgojno- obrazovnog rada Dječjeg vrtića Sveti Križ Začretje po završetku dogradnje i formiranja novih skupina |
| 29.10.2024. | -Donošenje Plana programa za stažiranje stručne suradnice logopedinje  -Organizacija odgojno- obrazovnog rada Dječjeg vrtića Sveti Križ Začretje sa sedam odgojno- obrazovnih skupina |
| 12.02.2025 | -Izbor kandidata za članove Upravnog vijeća DV Sveti Križ Začretje iz reda odgojitelja DV Sveti Križ Začretje  -Donošenje Odluke o naknadnom upisu djeteta u DV Sveti Križ Začretje  -Izlaganje odgojiteljica pripravnica Lorene Galic i Valerije Kljak: *Nacionalni kurikulum za rani i predškolski odgoj i obrazovanje* |
| 2. 4. 2025. | -Primjeri dobre prakse – prezentiranje projekata koji su predstavljeni na stručno – znanstvenom međunarodnom skupu 24. i 25. veljače 2025.  *-Tradicijom do suradnje –* Sara Krznar i Josipa Petreković  *-Sinergija obiteljskih vrijednosti i socijalnih kompetencija djece rane i predškolske dobi –* Jelena Grozaj i Jasna Zubić  -Organizacija boravka na otvorenom – prijedlozi novog rasporeda, poticaja, igara i aktivnosti po dobnim skupinama  -Osvrt na aktivnosti u timovima  *Igrajmo se zajedno* – skupine Tigrići i Ribice  *Uredimo naš vrtić* |
| 16.6.2025. | -Ljetni odgojno-obrazovni plan i program rada Dječjeg vrtića Sveti Križ Začretje  -Prijedlog rasporeda odgojno-obrazovnih skupina za pedagošku godinu 2025./2026.  *-Pedagoška dokumentacija u dječjem vrtiću,* pripravnica Sabina Kolar, stručno izlaganje |
| 26.8.2025. | -Godišnje izvješće o ostvarivanju plana i programa rada Dječjeg vrtića Sveti Križ Začretje  -Pripreme za početak pedagoške godine 2025./2026. |

**Stručno usavršavanje izvan ustanove**

Tijekom pedagoške godine odgojitelji i stručni djelatnici su sudjelovali na seminarima i stručnim skupovima u organizaciji Agencije za odgoj i obrazovanje, skupovima na županijskoj i međunarodnoj razini te radionicama i predavanjima u organizaciji stručnih institucija i strukovnih udruženja, prema Programu stručnog usavršavanja za svakog djelatnika.

I ove je godine ravnateljica u organizacijskom odboru koji organizira stručno- znanstveni međunarodni skup „Zajedno vrtići i škole” koji je 24. i 25. veljače 2025. Na skupu koji je održan je 24. i 25. veljače 2025. u Stubičkim Toplicama sudjelovalo je sedam odgojitelja iz naše ustanove te su četiri naše odgojiteljice sudjelovale i s primjerima dobre prakse – prezentiranjem projekata iz naše ustanove:

*-Tradicijom do suradnje –* Sara Krznar i Josipa Petreković

*-Sinergija obiteljskih vrijednosti i socijalnih kompetencija djece rane i predškolske dobi –* Jelena Grozaj i Jasna Zubić

Ostali oblici usavršavanja izvan ustanove odnose se na online seminare koje odgojitelji pohađaju prema područjima užih interesa.

**Obavljanje stručno- pedagoške prakse**

Dječji vrtić Sveti Križ Začretje potpisao je ugovor o suradnji s Učiteljskim fakultetom Sveučilišta u Zagrebu u svrhu obavljanja stručno pedagoške prakse te smo i ove godine vježbaonica za studente ranog i predškolskog odgoja i obrazovanja. Stručno- pedagošku praksu u ovoj su godini u našoj ustanovi obavile tri studentice ranog i predškolskog odgoja i obrazovanja. Mentorica studenticama bile su Jasna Zubić, odgojitelj savjetnik i odgojiteljica Jelena Grozaj.

**Organizacija stručnih skupova**

Dječji vrtić Sveti Križ Začretje i u protekloj godini nastavlja sudjelovanje u organizaciji stručnih skupova. 11. studenoga 2024. godine, u Muzeju Žitnica u Svetom Križu Začretju održan je međužupanijski stručni skup “Rano učenje stranoga jezika u dječjem vrtiću – Poleti s francuskim jezikom s vukom” u organizaciji Agencije za odgoj i obrazovanje, uz domaćinstvo Dječjeg vrtića Sveti Križ Začretje. Tom prilikom sudjelovala su i djeca starije odgojno- obrazovne skupine Bubamare koju su pripremile odgojiteljice Jasna Zubić i Tatjana Tušek. U skupini Pčelice nakon toga je održana i radionica na francuskom jeziku. Međužupanijski je skup bio namijenjen odgojiteljima, stručnim suradnicima pedagozima, ravnateljima pedagoških ustanova, mentorima te savjetnicima.

Ravnateljica Martina Jakuš u organizacijskom je odboru udruge ZVIS- Zajedno vrtići i škole koja promiče suradnju između vrtića i škola. Glavna tema ovogodišnjeg skupa bila je *Usustavljivanje sustava vrtića i škola* s idejom povezivanja odgojitelja, učitelja, stručnih suradnika i akademske zajednice.

1. **SURADNJA S RODITELJIMA**

Za razvoj djeteta važna je kvalitetna, topla, ravnopravna i podržavajuća suradnja između vrtića i obitelji. Uloga današnjeg vrtića usmjerena je na podršku roditeljstvu, nadopunu obiteljskog odgoja, jačanje kompetencija roditelja i sudjelovanje roditelja u odgojno- obrazovnom procesu. U svrhu povezivanja obiteljskog i izvanobiteljskog djetetova iskustva i usklađenost odgojnih postupaka vrtića i obitelji, suradnja s roditeljima/ obiteljima ima važnu ulogu tijekom cijele odgojno- obrazovne godine. Tijekom tog razdoblja važna je kvalitetna, topla, ravnopravna i podržavajuća komunikacija na relaciji vrtić- obitelj.

Oblici suradnje s roditeljima koje smo provodili bili su:

* Roditeljski sastanci- informativni i komunikacijski
* Individualni razgovori s roditeljima
* Svakodnevni individualni kontakti
* Komunikacija putem elektroničke pošte za svaku odgojno- obrazovnu skupinu
* Oglasna ploča Dječjeg vrtića
* Sudjelovanje roditelja u odgojno- obrazovnom proces- boravak u skupini
* Radionice za djecu, roditelje i odgojitelje
* Druženja za djecu, roditelje i odgojitelje

*Tablica 20. Oblici suradnje s roditeljima*

|  |  |  |  |
| --- | --- | --- | --- |
| Oblik suradnje | Vrijeme | Teme | Nositelji |
| Masovni roditeljski sastanak | Rujan 2024.  Studeni 2024.  Veljača 2025. | -informativni roditeljski sastanak- zajedničke smjernice za sve odgojno- obrazovne skupine  --informativni roditeljski sastanak-priprema djeca za školu    -informativni roditeljski sastanak—izbor predstavnika roditelja u Upravno vijeće Dječjeg vrtića | -ravnateljica, stručna suradnica logopedinja  -stručna suradnica logopedinja, odgojiteljice iz starijih skupina i predškole  -ravnateljica |
| Roditeljski sastanci na razini odgojno- obrazovnih skupina | -14 roditeljskih sastanaka od rujna 2024. do travnja 2025. | -informacije o odgojno- obrazovnoj skupini  -prikaz odgojno- obrazovnog rada u skupini- *Što se u vrtiću radi*  *-*Period prilagodbe- adaptacija  -Što je ekranizam  -Razvojne karakteristike djece  -Poticanje samostalnosti kod djece rane i predškolske dobi  -Poticanje pađnje kod predškolskog djeteta | -matične odgojiteljice u skupini |
| individualni razgovori | -117 razgovora na razini odgojno- obrazovnih skupina prema potrebi/po rasporedu uz mogućnost održavanja jednom tjedno | planirani i dogovoreni razgovor o aspektima razvoja djeteta, djetetovom praćenju, napredovanju, eventualnim problemima te preporukama | -ravnateljica, stručna suradnica logopedinja, stručna suradnica zdravstvena voditeljica, odgojiteljice |
| svakodnevni individualni kontakti | -svakodnevno, prema potrebi | -prijenos važnih informacija | -odgojiteljice |
| informativni kutić za roditelje | -tjedno | -obavijesti o aktivnostima na nivou skupine, letci o razvoju djece, prehrani, nova stručna literatura, organizacija rada, bolesti u skupini | -ravnateljica, stručna suradnica logopedinja, stručna suradnica zdravstvena voditeljica, odgojiteljice |
| elektronička pošta odgojno- obrazovne skupine | -prema potrebi | prijenos važnih informacija i obavijesti | -odgojiteljice |
| oglasna ploča ustanove | -periodično | oglasne ploče na kojima se nalaze obavijesti o aktivnostima na nivou vrtića, prehrani, nova stručna literatura | -ravnateljica, stručna suradnica zdravstvena voditeljica |
| sudjelovanje roditelja u odgojno-obrazovnom procesu | -u skladu s Godišnjim planom i programom Dječjeg vrtića | uključivanje roditelja u neposredni odgojno- obrazovni proces | -ravnateljica, stručne suradnice, odgojiteljice |
| ankete i upitnici za roditelje | -prema potrebi | -ispitivanje potreba i interesa djece i roditelja, sudjelovanje u posebnim aktivnostima prema Godišnjem planu i programu Dječjeg vrtića te sukladno Sigurnosno- zaštitnom i preventivnom programu | -ravnateljica, stručne suradnice, odgojiteljice |
| WEB stranica vrtića | -kontinuirano tijekom godine | -aktualni podaci o događajima u vrtiću, informacijama za roditelje, o upisima, programima itd. | -ravnateljica |
| radionice za djecu, roditelje i odgojitelje | -prema potrebi | razmjena informacija, znanja, vještina i podrške  roditeljima | -ravnateljica, odgojiteljice |

Dio roditelja uključio se u program radionica s roditeljima *Rastimo zajedno.*

U ovoj odgojno- obrazovnoj godini primijećen je porast interesa kod roditelja za sudjelovanje u radionicama i na individualnim razgovorima, iako kod određenih roditelja treba u narednom razdoblju poraditi na dodatnoj senzibilizaciji i pojačanom angažmanu oko usklađivanja odgojnih postupaka u najboljem interesu djeteta.

1. **SURADNJA S DRUŠTVENIM ČIMBENICIMA**

Glavni cilj, unapređivanje kulturne i javne djelatnosti, interakcije s društvenom sredinom, prezentacija postignuća unutar i izvan vrtića te obogaćivanje neposrednog odgojno- obrazovnog procesa postigli smo aktivnim sudjelovanjem u zajednici.

Posebna se pozornost u našem radu posvećuje kvalitetnoj suradnji s čimbenicima sredine u kojoj dijete živi. Suradnja s lokalnom zajednicom kao ravnopravnim partnerom u odgoju i obrazovanju djece omogućuje podizanje kvalitete i obogaćivanja dječjeg iskustva te unapređenja uvjeta, kvalitete odgojne prakse i kulture Dječjeg vrtića i otvaranja ustanove prema društvenoj sredini.

Suradnja se ostvarila sa:

* Osnivačem, Općinom Sveti Križ Začretje, tijekom cijele godine zbog organizacije rada, financiranja, uključenosti u svakodnevni život i programe u Općini
* drugim dječjim vrtićima zbog razmjene iskustava i sudjelovanja stručnjaka u Povjerenstvima za stažiranje u našem Dječjem vrtiću: stručne suradnice iz Dječjeg vrtića Gustav Krklec, Krapina i DV Bedekovčina
* Osnovnom školom Sveti Križ Začretje

- upoznavanje polaznika predškole s institucijom škole, suorganizacije zajedničkih svečanosti i projekata, prilagodba i lakši prijelaz u školski sustav

- suradnja s Produženim boravkom s kojim su provođene zajedničke aktivnosti

* Općinskom knjižnicom i čitaonicom Sveti Križ Začretje
* Ministarstvom unutarnjih poslova, Policijskom postajom Zabok radi provođenja aktivnosti vezanih uz međuresornu suradnju s drugim institucijama
* Ministarstvom znanosti, obrazovanja i mladih
* Agencijom za odgoj i obrazovanje
* Društvom Naša djeca Sveti Križ Začretje
* Društvom Naša djeca Hrvatske
* udrugama i sportskim društvima u općini i županiji
* kulturnim institucijama (kazalište lutaka, kazalište za djecu, mađioničar,…)
* lokalnim institucijama
* Domom zdravlja- ambulantom Sveti Križ Začretje
* Fakultetima: Učiteljski fakultet u Zagrebu stručno pedagoška praksa studenata studija Ranog i predškolskog odgoja i obrazovanja
* Centrom Rastimo zajedno
* Hrvatski Crveni križ
* Postajom prometne policije Krapina

**Prezentacija rada izvan ustanove:**

Odgojiteljice Jasna Zubić, Jelena Grozaj, Sara Krznar i Josipa Petreković sudjelovale su i prezentirale svoj rad na stručno- znanstvenom skupu Zajedno vrtići i škole; ravnateljiaca Martina Jakuš u inicijativnom je odboru navednog skupa. Sudjelovanje djece iz skupine Bubamare na međužupanijskom stručnom skupu “Rano učenje stranoga jezika u dječjem vrtiću – Poleti s francuskim jezikom s vukom”.

1. **IZVJEŠĆE O RADU RAVNATELJICE, STRUČNIH SURADNICA**

***9.1.IZVJEŠĆE O RADU RAVNATELJICE***

Rad ravnateljice bio je raspoređen u 5 dana u tjednu, u okviru 40-satnog radnog tjedna. Poslovi su se obavljati u sklopu 8-satnog radnog vremena u jutarnjoj smjeni (7,00-15,00 ili 8,00-16,00), a prema potrebi i popodnevnoj, zbog organizacije rada i praćenja popodnevnih programa (program predškole i kraći programi). Također, ravnateljica je smjene prilagođavala potrebama rada u skupini gdje je zbog nedostatka broja odgojitelja i velikog broja djece povremeno odlazila na zamjene.

Bitni zadaci odnosili su se na: osiguravanje uvjeta za sigurno provođenje odgojno- obrazovnog rada, osiguravanje materijalnih uvjeta za provođenje odgojno- obrazovnog rada, vođenje ustanove prema zakonskim odredbama, stalno praćenje potreba djece i roditelja, unapređenje osnovne djelatnosti, stalno praćenje stručnog rada

*Tablica 21:Struktura dnevnog radnog vremena ravnateljice za 2024./2025. odgojno- obrazovnu godinu*

|  |  |
| --- | --- |
| Područja rada | Sati |
| POSLOVI PLANIRANJA, UPRAVLJANJA I FINANCIJSKOG POSLOVANJA | 4 |
| RAD S RODITELJIMA | 0,5 |
| RAD S ODGOJITELJIMA | 0,5 |
| SURADNJA SA STRUČNIM TIMOM | 0,5 |
| DRUŠTVENO OKRUŽENJE | 0,5 |
| PROMICANJE RADA I PERMANENTNO STRUČNO USAVRŠAVANJE | 0,5 |
| DOKUMENTIRANJE, PLANIRANJE I VALORIZACIJA RADA | 0,5 |
| OSTALI POSLOVI | 0,5 |
| PAUZA | 0,5 |
| ukupno | 8 |

*POSLOVI PLANIRANJA, UPRAVLJANJA I FINANCIJSKOG POSLOVANJA-* poslovi ravnateljice odnosili su se na sljedeća područja: izradu općih akata i usklađivanje istih sa zakonskim odredbama te praćenje primjene zakona i podzakonskih akata, pripreme sjednicaUpravnog vijeća, usklađivanje odluka Upravnog vijeća sa zakonom, financijsko planiranje, podnošenje izvješća o financijskom planu, kontrolu narudžbenica, dostavnica i računa, sklapanje ugovora s dobavljačima, provedbu postupka nabave, provedba natječaja za zapošljavanje u skladu sa zakonom, vođenje evidencije o radnicima i radnom vremenu, izradu plana korištenja godišnjeg odmora i izdavanje rješenja o korištenju godišnjeg odmora, rad na području zaštite na radu i protupožarne zaštite, sklapanje ugovora s roditeljima o korištenju usluga Vrtića, provedba upisa i ispisa djece, analiza postignuća u odgojno- obrazovnom radu, izrada sadržaja i aktivnosti za određene projekte i akcije u ustanovi, vođenje Ljetopisa Dječjeg vrtića, kontrola pregleda opreme i strojeva, zastupanje Dječjeg vrtića i prezentacija rada izvan ustanove.

POSLOVI U ODNOSU NA SVE ZAPOSLENIKE podrazumijevali su provođenje mjera zdravstvene i protupožarne zaštite, zaštite na radu i civilne zaštite u skladu s Procjenom rizika, naročito u razdoblju dok nije zaposlena nova zdravstvena voditeljica, stvaranje suradničkih odnosa u ustanovi, savjetodavni rad.

POSLOVI U ODNOSU NA ODGOJITELJE I STRUČNE SURADNIKE: nadzor nad provođenjem Sigurnosno- zaštitnog i preventivnog programa Dječjeg vrtića omogućavanje stručnog usavršavanja, priprema i provođenje sjednica Odgojiteljskog vijeća, promicanje timskog rada, formiranje odgojnih grupa i raspored odgojitelja po odgojno- obrazovnim skupinama u suradnji sa stručnim djelatnicima, izrada Godišnjeg plana i programa ustanove i praćenje provedbe istog, izrada Godišnjeg izvješća za ostvarivanje plana i programa, rad u Povjerenstvima za stažiranje pripravnika- u ovoj ih je pedagoškoj godini bilo četiri. Izrada Programa stažiranja pripravnika, nabava didaktičkog materijala i sredstava.

POSLOVI U ODNOSU NA DIJETE: organizacija rada u redovitom programu i u programu predškoli, organizacija provođenja kraćih programa, obogaćivanje usluga ustanove, osiguranje uvjeta za odvijanje odgojno- obrazovnog procesa.

POSLOVI U ODNOSU NA RODITELJE: unapređenje suradnje s roditeljima, informiranje roditeljima o načinu rada u ustanovi, organizaciju rada prilagoditi potrebama roditelja, praćenje broja zahtjeva za upis djece, pružanje savjetodavne pomoći roditeljima, provođenje radionica *Rastimo zajedno,*roditeljski sastanci i individualni razgovori s roditeljima

SURADNJA S DRUŠTVENOM SREDINOM: suradnja s drugim ustanovama ranog i predškolskog odgoja i obrazovanja, suradnja s Osnovnom školom Sveti Križ Začretje, suradnja s Osnivačem, otvorenost prema društvenoj sredini

STRUČNO USAVRŠAVANJE: prema ponudi usavršavanja i programu AZOO, praćenje stručne literature, seminara i web stranica za odgoj i obrazovanje te kontinuirano praćenje zakonskih odredbi, dokumenata, propisa i akata koji uređuju rani i predškolski odgoj i obrazovanje, rad u inicijativnosm odboru ZVIS koja organizira sssssstručni skup zbog usustavljivanja i povezivanja vrtića i škola, rad u koordinacijskom odboru za Smotru projekata iz područja građanskog odgoja i obrazovanja za područje Krapinsko- zagorske, Sisačko- moslavačke, Karlovačke i Zagrebačke županije

**9.2.IZVJEŠĆE O RADU STRUČNE SURADNICE LOGOPEDINJE**

Stručna suradnica logopedinja u pedagoškoj godini 2024./2025. obavljala je poslove vezane uz neposredan rad s djecom – poslove prevencije, otkrivanja i dijagnosticiranja poremećaja komunikacije, jezika, govora i glasa te slabije razvijenih predvještina čitanja, pisanja i računanja. Osim neposrednog rada s djecom, stručna suradnica logopedinja surađivala je s roditeljima, odgojiteljima, članovima stručnog tima, s društvenim okruženjem, stručno se usavršavala, planirala, dokumentirala i valorizirala svoj rad te obavljala ostale poslove vezane uz rad ustanove.

Početkom pedagoške godine, točnije u listopadu i studenom provodilo se trijažno ispitivanje djece samostalno izrađenim trijažnim radnim materijalom koji je namijenjen ispitivanju artikulacijskih sposobnosti, ispitivanju jezičnog izražavanja (fonologija, morfologija, semantika, pragmatika i sintaksa) i jezičnog razumijevanja, predvještina čitanja, pisanja i računanja, grafomotorike i vizualne percepcije/diskriminacije. Trijažom je bilo obuhvaćeno svih sedam skupina Dječjeg vrtića Sveti Križ Začretje i dvije skupine predškole u Začretju i Mirkovcu. Logopedska trijaža provodila se kroz logopedsko opažanje po skupinama, kroz igru s djecom te kroz individualnu procjenu u logopedskom kabinetu. Trijažnim logopedskim ispitivanjem procijenjena su sva djeca u vrtiću (130 djece, 100 %) te sva djeca u programu predškole (13 djece, 100 %).

Logopedska procjena djece u dobi od 5 do 7 godina obuhvaćala je procjenu komunikacijskih, jezičnih i govornih sposobnosti na područjima jezičnog razumijevanja i izražavanja, artikulacijskih sposobnosti te razvijenost predvještina i ostalih koncepata neophodnih za uspješno svladavanje vještina čitanja, pisanja i računanja. Rad s djecom mlađe dobi uglavnom se temeljio na opservaciji komunikacije i razvijenosti jezično- govornih vještina djece, poticanjem jezično- govornog razvoja unutar skupine te suradnji s odgojiteljicama i roditeljima.

U pedagoškoj godini 2024./2025. ukupno je bilo 44 školskih obveznika. Nakon provedenih logopedskih procjena, roditelji djece informirani su i upoznati s postignućima djece i/ili teškoćama, informirani o početku i tijeku logopedske terapije te savjetovani o pravilnim metodama i oblicima rada kod kuće. Dio djece s manjim brojem teškoća uključen je u savjetodavni rad.

Logopedsku terapiju u sklopu vrtićkog programa pohađalo je ukupno 54 djece (7 djece školskih obveznika iz Programa predškole, 17 školskih obveznika iz vrtićkog programa te 30 djece iz redovnog vrtićkog programa u dobi od 3-6 godina). Roditelji su imali uvid u tijek logopedskog tretmana unutar kojeg je bila bitna njihova suradnja. Upute roditeljima su se davale putem logopedske bilježnice/fascikla, e-maila i telefonskih poziva. Također, roditelji su s djecom upućivani na daljnju stručnu obradu i terapiju ukoliko se za to ukazala potreba. Logopedska terapija u vrtiću za pojedino dijete odvijala se grupno zbog velikog broja korisnika te velikog opsega posla (prevencija, timska suradnja, edukacija odgojitelja i roditelja, suradnja s društvenom sredinom, dokumentiranje), jednom ili dva puta tjedno, u trajanju od 30- 45 minuta, ovisno o mogućnostima i potrebama djece.

Stručna suradnica logopedinja u pedagoškoj godini 2024./2025. provodila je i savjetodavni rad s roditeljima u svrhu poticanja komunikacijskog, jezičnog i govornog razvoja djece. U savjetodavni rad bili su uključeni roditelji šestero djece s blažim odstupanjima u razvoju komunikacije, jezika i govora (ta djeca nisu bila uključena u neposredan logopedski rad s logopedom u Dječjem vrtiću). Rad s tom djecom odnosio se na savjetovanje roditelja za rad kod kuće prema uputama logopeda te kontinuirano praćenje logopeda jednom ili dva puta mjesečno.

Stručna suradnica logopedinja svakodnevno je vodila dokumentaciju o radu s djecom (dokumentiranje svih logopedskih procjena, izrada mišljenja za djecu kod kojih je uočena teškoća ili odstupanje, izrada individualnog plana rada za svu djecu uključenu u logopedski tretman, vođenje evidencije neposrednog rada s djecom, vođenje individualnog dosjea svakog djeteta). U suradnji s ravnateljicom, odgojiteljima i roditeljima djece s posebnim potrebama izrađeni su Individualni odgojno obrazovni planovi za pojedino dijete (za 6 djece). Također, praćena je realizacija ciljeva koji su zadanih IOOP-om te je redovno evidentiran napredak djeteta ili potreba za promjenom pristupa i načina rada.

Stručna suradnica logopedinja u pedagoškoj godini 2024./2025. je bila predsjednica Komisije za upis djece u vrtić. Članovi Komisije sastali su se četiri puta. Bodovano je i rangirano 105 zahtjeva te je složena konačna lista rezultata (Upisi u pedagošku godinu 2025./2026.).

U suradnji s odgojiteljima i ravnateljicom stručna suradnica logopedinja provodila je upisne razgovore za 21 novoupisane djece. Svrha razgovora je informiranje vrtića o dosadašnjem razvoju pojedinog djeteta te savjetovanje roditelja o prilagodbi djeteta na vrtić, novu sredinu i aktivnosti.

Također, ove pedagoške godine stručna suradnica logopedinja, ravnateljica i odgojiteljice održale su zajednički roditeljski sastanak za roditelje djece školskih obveznika iz odgojno-obrazovne skupine Bubamare i za roditelje djece polaznika Programa predškole na temu: „Priprema djece za polazak u Osnovnu školu“ (19.11.2024.). Logopedinja je u suradnji s odgojiteljicama iz odgojno-obrazovne skupine Pčelice održala roditeljski sastanak na temu: „Ekranizma“ (5.02.2024.) Isto tako, logopedinja je u suradnji s ravnateljicom i sa zdravstvenom voditeljicom održala roditeljski sastanak za roditelje novoupisane djece u ped.god. 2025./2026. na kojem su informirale roditelje o radu ustanove, upoznavanju s pravilnicima i kućnim redom ustanove, organizacijom rada, adaptaciji na Dječji vrtić, suradnji i komunikaciji s odgojiteljicama, zaraznim bolestima, ispričnicama). Suradnja s roditeljima od iznimne je važnosti zato što su nam oni partneri u habilitacijskom procesu i upravo zbog toga ih je bitno upoznati sa vrstom i stupnjem primijećenih odstupanja te ih poučavati konkretnim terapijskim postupcima kako bi što realnije prihvatili teškoću svog djeteta i što kvalitetnije odradili terapiju, zbog čega bi rezultati bili prije vidljiviji. Suradnja s roditeljima ove pedagoške godine bila je vrlo dobra. Roditelji su se uglavnom spremno odazvali pozivu logopedinje i odgovorno obavljali savjetodavne zadaće zbog čega je kod neke djece ostvaren brz i kvalitetan napredak u jezično-govornom razvoju. Nažalost, postoje i oni roditelji koji ne izvršavaju dane obaveze (nošenja bilježnice/fascikla, dolasci na vježbe, pisanje zadaće, vježbanje kod kuće), zbog čega je napredak kod njihove djece bio sporiji i manje vidljiv.

Na zahtjev roditelja izrađivana su mišljenja članova stručnog tima o psihofizičkom stanju djeteta (zbog prijevremenog upisa u školu, odgode, ili potrebe za terapijom izvan Dječjeg vrtića).

Suradnja s odgojiteljima provodila se uglavnom kroz informiranja te osvještavanja jezično-govornih poremećaja djece te jačanja sposobnosti prepoznavanja istih. Odgojiteljima su prenesene informacije o svakom djetetu uključenom u logopedsku terapiju te svakom novoprimljenom djetetu, a informirani su i o poželjnim interaktivnim odnosima te postupcima i metodama rada u odgojno- obrazovnoj skupini. Pružena im je pomoć u planiranju rada s djecom, kada je za to postojala potreba. Predloženo je korištenje didaktičkih materijala i aktivnosti za poticanje jezično- govornog razvoja djece. Informirani su o napretku logopedskih vježbi i savjetovani o načinima podrške u rehabilitaciji djeteta. Također, upućivani su na stručnu literaturu, upoznati s različitim vrstama teškoća i poremećaja te adekvatnim oblicima i metodama rada kod djece s teškoćama.

U suradnji odgojitelja i logopedinje održano je nekoliko individualnih razgovora s roditeljima, kako bi se roditeljima ukazalo na određena odstupanja u razvoju djece ili ih se savjetovalo o mogućnostima poticanja razvoja i rada na poboljšanju razvoja djece.

Suradnja logopedinje s ravnateljicom realizirana je u obliku dogovora, konzultacija i sastanaka na tjednoj bazi te prema potrebi. Logopedinja je sudjelovala u izradi Godišnjeg plana i programa rada vrtića te pripremi i izradi Godišnjeg izvješća o realizaciji godišnjeg plana i programa odgojno- obrazovnog rada vrtića.

Tijekom cijele pedagoške godine logopedinja se osobno stručno usavršavala s ciljem stjecanja novih znanja iz područja logopedije i srodnih znanosti radi učinkovitijeg rehabilitacijskog rada s djecom i preventivnog djelovanja. Stručno usavršavanje uključivalo je obvezne teme stručnog usavršavanja prema planu i programu ustanove, područja posebnog stručnog interesa te rad na stručnoj literaturi. Logopedinja se odazivala sastancima HURID-a, Koalicije za ranu intervenciju Krapinsko-zagorske županije, Sekcije predškolskih logopeda i Hrvatskog logopedskog društva te stručnim skupovima i predavanjima u organizaciji Agencije za odgoj i obrazovanje.

Budući da je logopedinja imala status pripravnice, realizirani su povremeni posjeti mentorici logopedinji Janji Klasić Klanjčić iz DV Gustav Krklec u Krapini, u skladu s Programom pripravničkog staža stručnog suradnika logopeda u dječjem vrtiću, tijekom cijele pedagoške godine 2024./2025., odnosno do polaganja stručnog ispita.

**Rad s djecom s posebnim razvojnim potrebama**

Procjena razvojnih potreba djece jedan je od najvažnijih aspekata rada i suradnje stručnog suradnika i odgojitelja unutar vrtića. Djeca s teškoćama u razvoju u Dječjem vrtiću Sveti Križ Začretje bila su uključena u razvojnu procjenu i tretman/individualizirani odgojno-obrazovni rad s logopedom Dječjeg vrtića, ovisno o razvojnim potrebama i teškoćama pojedinog djeteta. Stručni suradnik i odgojitelji stručno su se usavršavali na edukacijama (unutar i izvan Vrtića) vezanim za razvojne teškoće djece i rad s njima. Važnu ulogu u uključivanju djece s teškoćama u redovne odgojno- obrazovne skupine imaju treći odgojitelji u skupini (2 djece s težim teškoćama, 2 treća odgojitelja) koji svakodnevno komuniciraju s roditeljima o funkcioniranju djeteta u skupini, specifičnostima te načinima olakšavanja boravka u vrtiću i što lakšeg uključenja u aktivnosti. A sve u svrhu što bolje i optimalnije intervencije u razvoju djece s teškoćama u razvoju. S roditeljima je tijekom godine održano i nekoliko individualnih razgovora.

Odgojno-obrazovni rad s djecom s posebnim potrebama provodio se kroz: savjetodavno-konzultativni rad s roditeljima djece s razvojnim posebnim potrebama; individualizirani rad s djetetom u odgojnoj skupini; konzultativni rad stručnog suradnika i odgojitelja skupine; suradnjom s vanjskim institucijama i upućivanjem djeteta i roditelja na vanjske institucije po potrebi.

**9.3.IZVJEŠĆE O RADU ZDRAVSTVENE VODITELJICE**

Budući da je radno mjesto zdravstvene voditeljice upražnjeno početkom godine, veći dio poslova obavljala je ravnateljica, uz suradnju s voditeljicom računovodstva i odgojiteljima, i to do 1. travnja 2025.

Rad zdravstvene voditeljice u pedagoškoj godini 2024./2025. bio je usmjeren na očuvanje i unaprjeđenje fizičkog zdravlja djece, prevenciju nastanka bolesti i povreda, zadovoljavanje osnovnih potreba djeteta, planiranje i provođenje zdrave prehrane te vođenje zdravstvene dokumentacije. Uz to, naglasak je bio stavljen i na osiguranje adekvatnih higijensko– epidemioloških uvjeta, stvaranje sigurnih uvjeta za boravak djece u Dječjem vrtiću te na poticanje zdravih navika i stilova života (zdrava prehrana, boravak na zraku, tjelesna aktivnost, odmor), a sve u skladu s Programom zdravstvene zaštite djece, higijene i pravilne prehrane u dječjim vrtićima te Godišnjim planom i programom za pedagošku godinu 2024./2025.

**Suradnja s odgojiteljima**

Suradnja s odgojiteljima svih odgojnih skupina bila je na zadovoljavajućoj razini. Informacije o zdravstvenom stanju djece učestalo su se izmjenjivale, osobito kada su u pitanju bile zarazne bolesti, alergijske reakcije, određena prehrambena ograničenja te u slučajevima višebrojnih akutnih oboljenja unutar pojedine skupine ili na razini vrtića. Aktivno se radilo i na suradnji u informiranju roditelja u slučaju postojanja epidemioloških indikacija za širenje lako prenosivih bolesti, a što se ostvarivalo preko zajedničkog nadzora pobola.

Suradnja je ostvarena i u otkrivanju te praćenju djece s prehrambenim ograničenjima kao i u izradi posebnih planova prehrane za tu djecu.

Surađivalo se u planiranju i provedbi aktivnosti koje imaju za cilj preventivnu zdravstvenu zaštitu djece. Također, roditelji su bili redovito informirani o postojanju mogućih zdravstvenih rizika tijekom godine.

Kako bi boravak djece na području hodnika i na vrtićkom dvorištu tijekom cijele godine bio siguran, surađivalo se u izradi konstrukcija za djecu promišljajući pri tome o svim bitnim elementima sigurnosti.

**Suradnja sa stručnim timom i ravnateljicom**

Sa stručnim timom i ravnateljicom ostvarena je dobra suradnja. Informacije o zdravstvenom stanju djece, o stanju djece s poteškoćama kao i ostale neophodno važne informacije o radu vrtića kontinuirano su se izmjenjivale, a sve u svrhu poboljšanja kvalitete skrbi. Zdravstvena voditeljica je sukladno mogućnostima sudjelovala na tjednim radnim dogovorima sa stručnim timom i odgojiteljicama te na Odgojiteljskim vijećima, na kojima se raspravljalo o svim bitnim aktivnostima vezanim uz realizaciju rada.

Tijekom cjelokupnog rada s djecom naglašavala se važnost holističkog pristupa svakom pojedinom djetetu, a što je posebice naglašeno prilikom pojave problemskih situacija i poteškoća.

Suradnja je ostvarena i u provođenju aktivnosti za djecu s posebnim potrebama, alergijskim reakcijama, prehrambenim ograničenjima te u postupcima prilagođavanja procesa rada, a s namjerom da se izbjegnu nepotrebne rizične situacije.

**Suradnja s roditeljima**

Tijekom cijele pedagoške godine ostvarena je suradnja s roditeljima djece putem informativnih letaka o aktualnim zdravstvenim problemima, a s ciljem upućivanja na mjere i na njihovo provođenje od strane roditelja kako bi se preveniralo širenje zaraznih bolesti unutar odgojnih skupina (konjuktivitis, respiratorne bolesti, vodene kozice, peta osipna bolest…).

Informacije roditeljima o zdravstvenom stanju djece uslijed određenih bolesti prenosile su se i usmenim putem, najčešće telefonski, a u svrhu zaštite bolesnog djeteta.

Informacije su se izmjenjivale i kada je u pitanju bila prehrana djece koja imaju alergije na prehrambene proizvode. U tu je svrhu zdravstvena voditeljica provela individualne razgovore s roditeljima u vidu rješavanja specifičnih pitanja vezanih uz prehrambena ograničenja i planiranja prilagođenog jelovnika.

**Suradnja sa stručnim službama izvan vrtića**

U pogledu suradnje sa stručnim službama izvan vrtića komuniciralo se sa izabranim liječnicima obiteljske medicine upisane djece poglavito kod pojave dječjih zaraznih bolesti nepoznate etiologije, grupiranja bolesti i slično.

Surađivalo se i sa Zavodom za javno zdravstvo Krapinsko-zagorske županije o mjerama zaštite, samozaštite i informiranja roditelja kod pojave zaraznih bolesti te s ordinacijom medicine rada.

**Stručna usavršavanja**

Stručna usavršavanja su neophodna komponenta razvoja vlastitih kompetencija. Zdravstvena voditeljica smatra to jednim od prioriteta u vlastitom radu. Samim time sudjelovala je u stručnim usavršavanjima u ustanovi (na sjednicama Odgojiteljskog vijeća te radnim dogovorima).

Što se tiče stručnog usavršavanja izvan vrtića, zdravstvena voditeljica je sudjelovala u organiziranim predavanjima za zdravstvene voditelje i stručne suradnike u vrtiću, u online ili uživo obliku.

Njezin rad i izvješće odnosio se i na:

* Rad na području prehrambenih navika i standarda
* Praćenje alergija na hranu
* Provođenje i praćenje antropometrijskih mjerenja
* Praćenje i statistiku pobola i evidencija težih ozljeda
* Rad na području preventivne zdravstvene zaštite i na zdravstvenom odgoju djece
* Higijensko – epidemiološki nadzor

-sva su ova područja s aktivnostima unutar njih opisana u poglavlju koje se odnosi na njegu i skrb za tjelesni razvoj i zdravlje djece

# **VREDNOVANJE PROGRAMA**

Kako bi se zadovoljio opći cilj vrednovanja, na internim stručnim radnim dogovorima, sjednicama Odgojiteljskog vijeća i timskim planiranjima te u suradnji s roditeljima i ostalim sustručnjacima, i u ovoj pedagoškoj godini nastavili smo s procjenom postignuća i kompetencija djece, oblikovanja kurikuluma vrtića, načina na koji razvijamo suradničke odnose s roditeljima i kako se uključujemo u društvenu zajednicu. Plan nam je da stalnom analizom postojeće prakse, uočavanjem i isticanjem dobrih primjera kao i uočavanjem poteškoća i njihovim kvalitetnim rješavanjem podižemo kulturu ustanove. U ovoj pedagoškoj godini koristili smo:

* promatranja djece i njihovih postignuća
* vođenje propisane pedagoške dokumentacije i dokumentacije za praćenje djece
* ispunjavanje evaluacijskih lista za odgojitelje, roditelje, stručne suradnike
* ispunjavanje protokola i razvojnih lista za djecu, anketnih upitnika za roditelje i odgojitelje
* zapisnike razgovora s roditeljima kao partnerima u odgojno- obrazovnom procesu
* zapisnike Odgojiteljskih vijeća, internih radnih dogovora i timskih planiranja
* potvrde o sudjelovanju na stručnom usavršavanju
* prezentacije stručnih usavršavanja na Odgojiteljskim vijećima
* vođenje evidencija i dokumentacije o stažiranju pripravnika
* vođenje evidencija i dokumentacije o provođenju stručne prakse
* ispunjavanje lista praćenja rada u kuhinji i HACCP program

Kroz godinu se prati:

* broj inicijalnih razgovora
* broj otkrivene djece s posebnim odgojno- obrazovnim potrebama
* informiranost odgojitelja o prijemu novog djeteta, o zdravlju i opservaciji djece s teškoćamate roditelja o procjeni stručnog tima
* broj djece s očekivanim reakcijama u prilagodbi te analiza uvida u odgojno – obrazovni proces tijekom prilagodbe
* rezultati logopedske procjene
* napredak pojedinog djeteta
* rezultati anketa i upitnika za djecu, roditelje i odgojitelje
* realizacija aktivnosti poticanja specifičnih sposobnosti i interesa darovitog djeteta i kreativnosti
* izjave i procjene djece
* uključenost roditelja u različite oblike partnerstva

**11.FINANCIRANJE PROGRAMA**

Program se financirao u skladu čl.48. i čl.50. Zakona o predškolskom odgoju i obrazovanju, a sukladno Odluci Općine Sveti Križ Začretje o cijeni i mjerilima financiranja redovitog cjelodnevnog desetsatnog programa. Sredstva za osnivanje Dječjeg vrtića osigurana su u Proračunu Općine Sveti Križ Začretje, bez obveze vraćanja.

Sredstva za rad Dječjeg vrtića osiguravanju se iz:

- proračuna Općine Sveti Križ Začretje

- participacije roditelja djece korisnika usluga, sukladno mjerilima koje utvrđuje Općinsko vijeće Općine Sveti Križ Začretje, osim Programa predškole koji je za roditelje besplatan

- donacija

- drugih zakonom dopuštenih izvora

Trenutna ekonomska cijena za pojedino dijete u vrtiću iznosi 265,45 eura, od kojeg iznosa 60%, odnosno 159,27 eura financira Općina Sveti Križ Začretje, a roditelji sudjeluju iznosom od 40%, odnosno 106,18 eura.

Godišnje izvješće pripremila: Martina Jakuš, ravnateljica u suradnji sa stručnim suradnicama i odgojiteljicama Dječjeg vrtića.